Kome ne odgovara da se ubistvo Olivera Ivanovića razreši? Tišina na RTS i 4 godine klimave istrage govore sve | Blok vesti\nHome Magazin Kome ne odgovara da se ubistvo Olivera Ivanovića razreši? Tišina na RTS...\nBratanac Olivera Ivanovića, Aleksandar Ivanović, je danas, na četvrtu godišnjicu od ubistva Olivera Ivanovića, za N1 rekao da – sama činjenjica da se okupljamo 4 godine nakon ubistva dovoljno govori do da se ta istraga do sada nije vodila onako kako kako je moralo to da se odradi.\n– Jasno je da postoje opstrukcije i da mnogima ne odgovara da se pitanje Oliverovog ubistva razrešava sada. Zato i mnogi mediji tu temu obrađuju na potpuno drugi način. Sa RTS-a kao Javnog servisa za ove 4 godine nijedan član porodice nije dobio priliku da tamo gostuje i da objasnimo mi naše dileme i da prosto čuju našu stranu – rekao je Aleksandar Ivanović.\nHronologija jednog zločina bez epiloga\nNešto posle 8 časova u utorak, 16. januara 2018. lider Građanske inicijative “Sloboda, demokratija, pravda”, Oliver Ivanović, ubijen je sa šest hitaca u leđa ispred stranačkih prostorija u ulici Sutjeska u severnom delu Kosovske Mitrovice.\nDa je Ivanović ubijen sa šest hitaca od kojih su četiri rane bile prostrelne, a dva metka ostala u telu, saopštio je na dan ubistva, direktor KBC, Milan Ivanović.\nMeđutim, obdukcijski nalaz kosovskog Instituta za sudsku medicinu navodne optužnice koju su ekskluzivno objavili kosovski mediji decembra 2019, navodi da je Ivanović ustreljen sa 5 metaka.\nNa dan ubistva, u ulici Vojvode Putnika u Kosovskoj Mitrovici, pronađeno je zapaljeno putničko vozilo za koje Kosovska policija veruje da ima veze sa ubistvom Ivanovića. Vozilo nije imalo registarske oznake, ali su iz KP saopštili da ima dovoljno informacija kako bi se utvrdilo poreklo i vlasništvo vozila.\nOsnovno tužilaštvo u Mitrovici saopštilo je da su dva tužioca zadužena za slučaj ubistva Ivanovića, Nijazi Redža i Jova Radović.\nDan nakon ubistva, kosovsko Ministarstvo pravde primilo je zvaničan zahtev srpske ministarke pravde, Nele Kuburović, za uključivanje Srbije u istragu, međutim njen kosovski kolega, Abeljard Tahiri, odbacio je mogućnost da vlasti u Beogradu budu deo istrage.\nPrve detalje istrage Kosovska policija je saopštila 17. januara – na Ivanovića je pucano oružjem kalibra 9X19 milimetara sa, veruje se, prigušivačem. Tada je saopšteno i da je „ispitano više svedoka“ kao i da su preuzeti snimci nadzornih kamera.\nIvanović je sahranjen 18. januara u Aleji zaslužnih građana u Beogradu.\nParalelno sa istragom kosovskih istražnih organa, pokrenut je i predistražni postupak Tužilaštva za organizovani kriminal u Beogradu.\nSrpska policija je i prva saopštila informacije o vlasniku automobila koji je pronađen zapaljen u blizini mesta ubistva Ivanovića – radilo se o vozilu koje je pripadalo preminulom Srbinu iz Austrije, a koje je više puta prodavano.\nKasnije istog dana, 18. januara, Kosovska policija saopštava da je identifikovala broj šasije zapaljenog automobila i dodaje da je došla do podataka kome je automobil prodat 2017. godine.\nNekoliko dana nakon ubistva, 20. januara, predsednik Srbije, Aleksandar Vučić, posetio je Kosovo i položio venac na mesto ubistva Ivanovića. Tom prilikom najavio je „borbu protiv kriminala i korupcije u sopstvenim redovima“.\nPočetkom februara razmenjena je prva dokumentacija po zamolnici Ministarstva pravde Srbije između mitrovičkog Osnovnog tužilaštva i beogradskog Tužilaštva za organizovani kriminal. Dokumentacija je sadržala obdukcioni nalaz i zapisnik sa uviđaja, saopštilo je srpsko ministarstvo, dok je iz kosovskog pristigla informacija da je pored navedenog, dokumentacija sadržala i balistički nalaz i izveštaj i fotografije s lica mesta.\nDo prvog hapšenja u vezi sa slučajem došlo je 11. februara, kada su u Severnoj Mitrovici uhapšena dva policajca Kosovske policije – D. M. (1970) i Ž. J. (1970). Oni su bili osumnjičeni da su na dan ubistva Olivera Ivanovića manipulisali dokazima time što su sa lica mesta uzeli čauru. Osnovno tužilaštvo u Mitrovici je tražilo njihov pritvor, ali je Osnovni sud u Mitrovici taj zahtev odbio. Na ovu odluku suda, tužilaštvo je uložilo žalbu, ali su iz suda naveli da snimak sa sigurnosnih kamera ne dokazuje da su policajci koji su se prvi našli na licu mesta manipulisali dokazima i da istragu treba nastaviti, ali da osumnjičeni imaju pravo da se brane sa slobode.\nTužilac Osnovnog tužilaštva u Mitrovici, Šućuri Sulja s druge strane, tvrdio je da snimak pokazuje da su policajci uzeli čauru sa lica mesta i „sve vreme bili na telefonu s nekim“.\nDvojica policajaca međutim, koja su nakon hapšenja suspendovana, na posao su vraćena u julu, ali će D. M. ponovo biti uhapšen novembra 2018, da bi se potom, godinu dana nakon toga, obojica osumnjičenih našli na optužnici Specijalnog tužilaštva Kosova.\nPrvu dokumentaciju u vezi sa istragom Ivanovića, srpsko Tužilaštvo za organizovani kriminal i Ministarstvo pravde prosledili su kancelariji EULEX-a 14. februara. Informacije o prosleđenim dokumentima bile su šture, srpsko ministarstvo je prištinskim organima prosledilo „podatke i obaveštenja koja se odnose na istragu ubistva Ivanovića, a koje je to tužilaštvo prikupilo u saradnji sa nadležnim organima u Srbiji, u cilјu otkrivanja počinioca“.\nMarta 2018. istragu o ubistvu Ivanovića od Osnovnog tužilaštva u Mitrovici je preuzelo prištinsko Specijalno tužilaštvo zbog „složenosti slučaja“. Slučaj je preuzeo tužilac Sulj Hodža.\nUprkos obostranim optužbama zbog nesaradnje i nedostavljanja tražene dokumentacije od strane srpskih i kosovskih istražnih organa, Kosovska policija i Policija Srbije sastali su se početkom jula 2018. posredstvom EULEX-a sa namerom da dođe do povećanja „razmene informacija i saradnje između policijskih službi u istrazi ubistva Olivera Ivanovića“.\nKrajem septembra 2018. kosovsko Specijalno tužilaštvo je ispitalo crnogorskog državljanina, Maria Miloševića, u vezi sa ubistvom Ivanovića. Kako je pojasnio tužilac Sulj Hodža, „Milošević je saslušan u sklopu prikupljanja dokaza, a ne kao okrivljeni“. Kako su kosovski i crnogorski mediji naveli, Milošević je priznao da je poznavao Ivanovića, ali je negirao da je imao bilo šta sa njegovim ubistvom. Milošević je inače sredinom 2018. uhapšen u Prištini po poternici podgoričkog INTERPOL-a zbog sumnje da je zajedno sa Igorom Mašanovićem i Vukanom Vujačićem učestvovao u ubistvu Cetinjanina, Radomira Đuričkovića, pre dve godine.\nSpecijalne jedinice Kosovske policije rano ujutru, 23. novembra 2018. u severnom delu Kosovske Mitrovice sprovele su akciju hapšenja osumnjičenih u slučaju ubistva Olivera Ivanovića. Uhapšeni su pripadnici Kosovske policije Dragiša Marković (1970) i Nedeljko Spasojević (1976), kao i Marko Rošić (1993). Četvrti osumnjičeni, Milan Radoičić, potpredsednik Srpske liste, izbegao je hapšenje tog jutra.\nSpecijalni tužilac Sulj Hodža tada je najavio da postoje dokazi za hapšenje još dve osobe u vezi sa ovim slučajem.\nHodža je tog dana takođe otkrio da je Specijalno tužilaštvo “saslušalo preko 40 svedoka uglavnom sa Severa” u istrazi ovog slučaja.\nKosovska policija istog dana se oglasila sa detaljima i fotografijama zaplenjenog materijala tokom akcije hapšenja osumnjičenih: Automatska puška AK47 sa četiri šaržera i 106 metaka, ručna bomba, tri metka kalibra 7,62 mm, gumena palica, 76 grama supstance za koju se sumnja da je narkotik, bez preciziranja koja supstanca je u pitanju, dokumenta.\nIstog dana, tada opozicioni lider Saša Janković otkrio je da je dan ranije u prostorijama srpskog Tužilaštva za organizovani kriminal, po zamolnici suda u Prištini dao izjavu u svojstvu svedoka u istrazi ubistva Olivera Ivanovića.\nPrema njegovim rečima, prištinsko pravosuđe tražilo je da svedoči zato što je došlo u posed njegovih razgovora s Ivanovićem, u kojima je lider PSG-a razgovore više puta završavao rečima da je život Ivanovića u opasnosti, i da treba da „pazi na sebe i svoju porodicu“.\nOsnovni sud u Prištini 24. novembra 2018. odredio je jednomesečni pritvor trojici uhapšenih Srba, Markoviću će pritvor biti ukinut februara 2019. dok su Rošić i Spasojević i dalje u pritvoru (kojima se priključio kasnije i Rade Basara).\nSpasojevića, istražitelja u policiji na Severu Kosova, tužilaštvo sumnjiči da je pomogao izvršiocu pre ali i posle učinjenog krivičnog dela, tako što mu je olakšao da pobegne sa lica mesta službenim vozilom policije. Po objavljivanju vesti o optužnici, saopšteno je da se Spasojeviću na teret stavljaju dela „zloupotreba službenog položaja ili ovlašćenja“ i „pomoć u izvršenju krivičnog dela teškog ubistva“.\nRošić je bio pod istragom zbog parčeta papira pronađenog u Ivanovićem džepu u kom je napisan registarski broj džipa u vlasništvu Rošićeve porodice, svedočenja Ivanovićevog brata da ga je Rošić nakon ubistva navodno pratio, kao i fotografija vozila u telefonu pokojnog Ivanovića. Prema detaljima optužnice podignute godinu dana kasnije, Rošić se sumnjiči za pružanje „pomoći u izvršenju krivičnog dela teškog ubistva“\nZa Markovića, takođe policajca sa Severa Kosova, veruje se da je sa lica mesta prenosio podatke jednom policijskom službeniku u Srbiji. Optužnica ga tereti da je odavao službenu tajnu i da nije vršio službenu dužnost i da je manipulisao dokazima na mestu ubistva.\nMilan Radoičić pobegao sa Kosova\n„Nisam bio najbliži prijatelj sa Oliverom Ivanovićem, ali nisam ubica i nikakve veze sa ubistvom nemam“, oglasio se potpredsednik Srpske liste, Milan Radoičić, 25. novembra 2018. i poručio da se neće predati kosovskim organima, te da je akcija hapšenja za cilj imala njegovu likvidaciju.\nSekretarica ubijenog Ivanovića, Silvana Arsović, privedena je 26. novembra i po treći put ispitana u vezi sa nadzornim kamerama „osumnjičena da je pomagala u izvršenju ubistva“. Određen joj je 48 časovni pritvor, međutim već sutradan je puštena na slobodu.\nSaslušan je i Milan Radoičić istog dana ali u Beogradu, na nalog srpskog tužilaštva.\nPredsednik Srbije, Aleksandar Vučić, kasnije tog dana saopštio je da je Radoičić sam hteo da ide na poligrafsko testiranje, da je prošao poligraf, te da Radoičić „ne samo da nije ubio Ivanovića, nego nije učestvovao ni u organizaciji, logistici, pomaganju, podstrekivanju“.\nVučić je otkrio i da je Radoičić ispitan neformalno od strane Kosovske policije još 21. februara prošle godine u Kosovskoj Mitrovici.\nSutradan, 27. novembra, oglasila se i ministarka pravde Srbije, Nela Kuburović, koja je izjavila da su prištinski organi odbili da zajednički sa Beogradom sprovode istražne radnje ali i EULEX. Dodala je i to da Priština nije odgovorila na sve zamolnice koje su, prema njenim rečima, još u februaru mesecu upućene.\nS druge strane, 4. decembra kosovsko tužilaštvo optužilo je Srbiju da nije pružila odgovore u vezi sa IMEI (International Mobile Equipment Identity), SMS, kartografiji i ulascima i izlascima iz brojeva telefona koje je koristio pokojni Ivanović.\nKosovsko tužilaštvo je negiralo navode ministarke pravde Srbije da su institucije Kosova odbile da izvrše istražne radnje zajedno s Beogradom.\nSrpska strana je od Kosova zatražila i dobila čaure s lica mesta, ali kosovsko tužilaštvo još nije dobilo izveštaj o njihovom veštačenju, tvrde.\nDodali su i to da je policija Srbije ispitivala osumnjičenog Milana Radoičića bez zahteva kosovskog tužilaštva i pored činjenice da su na sastancima predstavnika Policije Kosova i Srbije, predstavnici Srbije kazali da ne poznaju Radoičića sa obrazloženjem da je državljanin Kosova.\nZapisnik o saslušanju pod oznakom tajnosti\nKrajem decembra, Tužilaštvo za organizovani kriminal Srbije, po čijem je nalogu saslušan Milan Radoičić, odbilo je da novinarima KRIK-a dostavi zapisnik o saslušanju navodeći da je policija na dokument stavila oznaku tajnosti.\nMinistarka pravde, Nela Kuburović saopštila je 9. januara da je ovo ministarstvo prosledilo Prištini na njihov zahtev, detaljan izveštaj i zapisnike sa saslušanja u vezi sa ubistvom Olivera Ivanovića.\nKosovski specijalni tužilac, Sulj Hodža, demantovao je Kuburović istog dana, navevši da su srpske vlasti kosovskim prosledile zapisnik samo jednog saslušanja supruge Ivanovića, Milene Popović koji je, kako je naveo, dostavljen još decembra.\nHodža je izjavio i da Srbija nije pružila Kosovu druge podatke o ovom pitanju, iako je kosovska strana podnela takav zahtev.\nMilena Popović sutradan je pozvala Hodžu da dođe u Beograd sa “čitavom svojom ekipom” i da je zajedno sa srpskim istražnim organima ponovo “po, eto, četvrti put ispitaju”.\nSrbija je 9. januara odgovorila na osam zahteva za pravnu saradnju Specijalnog tužilaštva u Prištini, dok su Beogradu dostavljeni samo „klonovi plastičnih čaura“ sa lica mesta ubistva Olivera Ivanovića koji su „nedovoljno dobri“ kako bi srpsko Tužilaštvo za organizovani kriminal moglo da potvrdi ili otkloni sumnje o vrsti oružja koje je korišćeno pri ubistvu Olivera Ivanovića, dva dana kasnije rečeno je na konferenciji za novinare u Beogradu.\nFotografije sa kamera koje nisu radile\nU međuvremenu, 15. januara u javnosti su se pojavile fotografije sa nadzornih kamera za koje se već godinu dana tvrdi da su u vreme ubistva bile isključene. Specijalni kosovski tužilac, objasnio je da su fotografije autentične, da su nastale nakon ubistva, ali da ne zna kako su se našle u novinama.\nKosovsko tužilaštvo saopštilo je 18. januara da su dobili nekoliko odgovora na pitanja koja su bila upućena nadležnim organima Srbije u vezi sa istragom ubistva Ivanovića, ali i da nije dostavljen listing sa Ivanovićevog telefona.\nNa zahtev kosovskog tužilaštva, 21. januara izdat je nalog za hapšenje Radoičića, a kako je još tada izjavio tužilac Hodža, izdavanje međunarodne poternice trebalo je da usledi ubrzo.\nOsim što se sumnjiči da je uključen u ubistvo Ivanovića, protiv potpredsednika Srpske liste Milana Radoičića podneta je i krivična prijava za organizovani kriminal i trgovinu narkoticima, saopštio je 15. februara specijalni kosovski tužilac Hodža.\nSamo nedelju dana nakon toga, 22. februara saopšteno je da je protiv trojice osumnjičenih, Radoičića, Spasojevića i Rošića istraga proširena na još osam krivičnih dela među kojima su organizovani kriminal, krijumčarenje droge, teško ubistvo, napad na osoblje UN i nanošenje teških telesnih povreda.\nU predlogu za određivanje pritvora stoji i da su njih trojica delovali kao organizovana kriminalna grupa od 2011., da su pod kontrolom držali firme na severnom delu Kosova i da su vršili kontrolu nad političkim subjektima u tom delu, rekli su advokati Rošića i Spasojevića.\nIstog dana, ukinut je pritvor Dragiši Markoviću, jednom od osumnjičenih za učestvovanje u ubistvu Ivanovića, uz obavezu da se redovno javlja policijskoj stanici.\nZamenu mere kućnog pritvora sa obaveznim redovnim javljanjem policijskoj stanici za osumnjičenog Markovića, kako su prištinski mediji preneli, zatražilo je tužilaštvo zbog nedostataka novih dokaza.\nU intervjuu za nedeljnik NIN, objavljenom početkom aprila, specijalni tužilac Hodža je saopštio novi detalj u istrazi. Pored poznatih osumnjičenih, akteri negativne medijske kampanje protiv Ivanovića, koja je prethodila kosovskim lokalnim izborima na jesen 2017., takođe su deo istrage kosovskih pravosudnih organa, otkrio je Hodža.\nProširenje istrage protiv Zvonka Veselinovića\nTužilaštvo Kosova je 12. aprila donelo rešenje o proširenju istrage protiv Zvonka Veselinovića i Milana Mihailovića, a oni se sumnjiče za učešće u organizovanju kriminalne grupe, ugrožavanje osoblja Ujedinjenih nacija i pomoćnog osoblja, izazivanje opšte opasnosti i teško ubistvo, otkrio je KRIK 19. aprila.\nKrajem aprila Rošić i Spasojević su stupili u štrajk glađu zato što im nije odgovoreno na zahtev za premeštaj u zatvorsku jedinicu u Kosovskoj Mitrovici. Nakon dve nedelje, usled iznemoglosti, kako je rečeno, prekinuli su štrajk. Rošić će u pritvornu jedinicu u Severnoj Mitrovici biti prebačen tek nakon podizanja optužnice, decembra 2019.\nAdvokat Rošića, Mahmut Haljimi, 26. aprila je naveo da postoji zaštićeni svedok u slučaju ubistva Ivanovića, ali da on nije povezan sa slučajem njegovog branjenika.\nTužilac Hodža je 1. jula za prištinsku Kohu izjavio da je Osnovni sud u Prištini raspisao međunarodnu poternicu za Radoičićem. Međutim, kako Kosovo nije članica INTERPOL-a, kosovsko Ministarstvo pravde zahtev za raspisivanje poternice može proslediti samo posredstvom UNMIK-a i i dalje nije poznato da li je to i učinjeno.\nIvanovićeva sekretarica, Silvana Arsović, saslušana je ponovo 7. avgusta. Kako je naveo njen advokat Dobrica Lazić, Arsović je saslušavana istim povodom kao i u novembru prošle godine, kada je privedena.\n– Predočili su nam da imaju dokaze protiv nje za pomaganje u ubistvu Olivera Ivanovića. Rečeno nam je da je ekspertiza pokazala da je uključila kamere posle ubistva. Ti dokazi nisu međutim dovoljni da bi se neko optužio za tako ozbiljno krivično delo. Potrebni su materijalni dokazi – rekao je Lazić za Insajder.\nOsnovni sud u Prištini izdao je 16. avgusta nalog za raspisivanje „domaće“ poternice za Milanom Radoičićem, osumnjičenim za umešanost u ubistvo lidera SDP Olivera Ivanovića, preneli su kosovski mediji. Istog dana oglasio se i kosovski ministar pravde, Abeljard Tahiri, saopštivši da je dokumentacija kompletirana i procesuirana dalje kako bi za Radoičićem bila raspisana i međunarodna poternica, prenela je prištinska Koha.\nPripadnici Kosovske policije uhapsili su 27. avgusta muškarca M. M. iz Leposavića zbog teške krađe. U međuvremenu su se pojavile spekulacije da je u pitanju hapšenje lica koje kosovsko Specijalno tužilaštvo navodno traži u vezi sa slučajem ubistva Olivera Ivanovića, da bi kasnije iz Kosovske policije to demantovali.\nKsenija Božović, potpredsednica GI SDP i bliska saradnica Olivera Ivanovića 4. septembra po treći put je saslušana u svojstvu svedoka u ovom slučaju. Sutradan, iz ove inicijative je saopšteno da će na predstojećim parlamentarnim izborima na Kosovu, 6. oktobra, GI SDP nastupiti zajedno sa Srpskom listom.\nKrajem septembra, predmetni tužilac, Sulj Hodža (Sylë Hoxha), saopštio je da se ključni svedoci koji su mogli da daju informacije o slučaju Ivanović nalaze u Severnoj Mitrovici, ali da se plaše da daju informacije o tome. Istovremeno, Hodža je saopštio i da tužilaštvo traži još dve mlade osobe iz Severne Mitrovice koje sumnjiči za umešanost u ubistvo Ivanovića ali i za umešanost u organizovani kriminal.\nPočetkom oktobra Specijalno tužilaštvo u Prištini ponovo je ispitalo Radu Trajković nakon što je javno saopštila da joj je nuđen snimak ubistva Olivera Ivanovića. Po davanju iskaza Trajković, predmetni tužilac, Sulj Hodža (Sylë Hoxha), izjavio je da bi osoba koja je nudila navodni snimak Trajković, „mogla biti u Mitrovici“.\nNa 21-mesečnicu ubistva Ivanovića, izvršena je najnovija akcija hapšenja osoba osumnjičenih da su umešani u ubistvo Ivanovića. Policija je, po nalogu Specijalnog tužioca Sulja Hodže, tragala za dve osobe, radilo se o pripadnicima Kosovske policije, ali je uhapsila samo policajca Radeta Basaru, dok je Ž.B., za koga se navodi da se radi o jednom najviših zvaničnika Kosovske policije za region sever – šefu operative Željku Bojiću, izbegao hapšenje.\nPočetkom novembra, specijalni tužilac Sulj Hodža u izjavi za KoSSev najavio je podizanje optužnice za 15 dana, da bi 19. novembra advokati odbrane takođe za KoSSev rekli da je završen proces pisanja optužnice, te da će ona ubrzo biti podignuta.\nMeđutim, 21. novembra, umesto optužnice, Specijalno tužilaštvo zatražilo je putem medija pomoć građana u identifikovanju dvojice „osumnjičenih lica“ koji su, kako je saopšteno, uslikani u ulici Ivo Lola Ribar u Severnoj Mitrovici, u kojoj je Oliver Ivanović i živeo, na dan njegovog ubistva.\nTe iste večeri predsednik Srbije pomogao je kosovskom tužilaštvu, saopštivši da su lica koja potražuje kosovsko tužilaštvo zapravo studenti iz centralne Srbije koji su tog jutra imali kolokvijum u Mitrovici, gde i studiraju.\nPočetkom decembra, Osnovni sud u Prištini, potvrdio je da su odobrili zahtev kosovskog Specijalnog tužilaštva da se za Zvonkom Veselinovićem raspiše međunarodna poternica zbog događaja koji su usledili nakon intervencije specijalnih jedinica u julu 2011. godine. Iako se Veselinović ne povezuje direktno sa ubistvom Ivanovića, inicijali Z.V. nači će se samo dan kasnije u optužnici protiv šest lica koja se sumnjiče za ubistvo Ivanovića, a u kojoj se Z.V. navodi kao osoba koja „deluje unutar kriminalne grupe“ koja je sarađivala sa optuženima i za kojom je raspisana međunarodna poternica.\nPrva optužnica podignuta je 2. decembra protiv šest lica: N.S., M.R., S.A., D.M., Ž.J. i R.B. za krivična dela – učešće u organizovanju organizovane kriminalne grupe“, „zloupotreba službenog položaja“, „podrška u izvršenju krivičnog dela“, „teško ubistvo“, „neovlašćeno posedovanje i upotreba oružja“, „odavanje službene tajne“, „zloupotreba zvanične dužnosti u saizvršilaštvu“ i „manipulacija dokaza“.\nTakođe, traže se još četiri osobe, od kojih je jedna i peti pripadnik Kosovske policije na Severu. Prema i dalje nezvaničnoj informaciji radi se o jednom od ključnih policijskih rukovodioca.\nMeđunarodni nalog za hapšenje\nProtiv M.R., Z.V. i Ž.B. izdat je međunarodni nalog za hapšenje, s obzirom na to da se nalaze u bekstvu, a za obe grupe se navodi da deluju kao jedna kriminalna grupa, organizovana sa „strukturnom i grupnom hijerarhijom, sa formalno definisanim ulogama i koju vode optuženi M.R. i Z.V.“ Ova grupa, navodi se dalje, „deluje od 2011. godine i nije nasumično formirana, a svi optuženi deluju u kontinuitetu i sarađuju jedan sa drugim“.\n„Takođe, svaki od optuženih počinio je kriminalne radnje za pomenutu organizovanu kriminalnu grupu koje su dovele do ubistva sada već pokojnog Olivera Ivanovića, kao i paljenja njegovog auta pre ubistva.”\nMeđutim, srpsko Tužilaštvo za organizovani kriminal koje takođe vodi istragu o ubistvu Olivera Ivanovića, potom je poručilo za Insajder da prištinski organi nisu od ovog tužilaštva tražili saslužanje Z. V. Kako su iz TOK-a potvrdili za Insajder 6. decembra, srpska istraga o ubistvu Ivanovića je i dalje u predistražnom postupku protiv neidentifikovanih počinilaca.\nJedna od osumnjičenih, Silvana Arsović je sledećeg dana primljena u jedinicu intenzivne nege na Internom odeljenju mitrovačke bolnice zbog, kako je saopšteno, pogoršanog zdravstvenog stanja zbog povišenog krvnog pritiska, kao i zbog drugih srčanih tegoba, dok je deo elektronskih medija u Prištini narednog dana objavio lažnu vest da je preminula.\nIako je specijalni tužilac podigao optužnicu, ona nije dostavljena odbrani ni do sredine decembra, potvrdili su advokati optuženih, Nedeljka Spasojevića i Marka Rošića za KoSSev.\nMeđutim, samo nekoliko sati nakon njihove prve potvrde 10. decembra, prištinski portal Gazeta Express, ekskluzivno je objavio fotografije navodne optužnice i njenog sadržaja uz najavu da će narednog dana „ekskluzivno“ javnosti predočiti i izjavu zaštićenog svedoka. Specijalni tužilac, Sulj Hodža, nije potvrdio autentičnost objavljene optužnice, rekavši da „nema vremena da prati medije“. Narednog dana isti portal objavio je delove navodnih svedočenja zaštićenih svedoka koje sadrži navodna optužnica u tekstu pod naslovom „Grupa iz podzemlja ‘Bradonje’ osumnjičene za egzekuciju Ivanovića“.\nU sledećem nastavku, izdvojeni su i detalji obdukcijskog nalaza koji je sproveo kosovski Institut za sudsku medicinu. U Ivanovića je prema ovim navodima, pucano sa 5 metaka, dok je do sada u javnosti bilo ustaljeno uverenje da je na Ivanovića pucano sa šest metaka, što je na dan ubistva potvrdio direktor KBC u Kosovskoj Mitrovici, Milan Ivanović.\nJednom od pritvorenih, Marku Rošiću, 9. decembra, odobren je premeštaj u pritvornu jedinicu u Severnoj Mitrovici, a premeštaj je zatražio i Nedeljko Spasojević, dok je predmetni tužilac, Sulj Hodža, predložio meru kućnog pritvora za Dragišu Markovića, Silvanu Arsović i Žarka Jovanovića, da bi se, prema planu o tim zahtevima odlučivalo na prvom saslušanju.\nPrvo saslušanje šestorice optuženih zakazano je za 30. decembar 2020., ali je umesto toga, bilo odloženo za 11. februar, zbog, kako je objasnio predsedavajući sudskog veća Valjon Kurtaj (Valon Kurtaj), promena u optužnici koja je neposredno pre toga kao promenjena dostavljena advokatima odbrane, a nije prevedena na srpski jezik. Tada nisu bili poznati detalji ni na šta se odnosi izmenjeni deo optužnice.\nOptužnica protiv šestoro osumnjičenih izmenjena je dva dana pre nego će oni 30. decembra biti saslušani po prvi put. Ovo saslušanje, međutim, odloženo je za 11. februar upravo zbog izmena u optužnici koja pritom okrivljenima nije dostavljena na srpskom jeziku. Prema naknadnim izjavama advokata, „jedina konkretna izmena“ u novoj optužnici bila je to što je Silvana Arsović optužena je za saizvršilaštvo u delu ubistva.\nNa dvogodišnjicu ubistva u Kosovskoj Mitrovici i Beogradu održana su po dva pomena – GI SDP i Ksenija Božović uz Srpsku listu, koja se pred kosovske izbore u oktobru priključila Srpskoj listi, a potom i deo porodice i prijatelja Ivanovića, kao i deo članova GI SDP koji nisu odobrili odluku Ksenije Božović da nastupi zajedno sa Srpskom listom, uz članove porodice. U Beogradu, takođe deo porodice Ivanović, s jedne strane, a sa druge, njegova partnerka sa najmlađim sinom i članovima vlade. Organizovane su i šetnje, prvo u Novom Sadu 16. januara, a onda, dva dana kasnije, „1 od 5 miliona“ u Beogradu.\nTog 11. februara, pročitana je i optužnica u kojoj se navodilo da su šestoro optuženih N.S., M.R., D.M., Ž.J. i R.B i S. A. deo organizovane kriminalne grupe koju vode Milan Radoičić i Zvonko Veselinović, a koji se nalaze u bekstvu. Prema novoj optužnici, nekadašnja saradnica Ivanovića, Silvana Arsović, optužena je za saizvršilaštvo u delu ubistva. Svi optuženi su se tada izjasnili da nisu krivi nakon čega je nova rasprava zakazana za 16. mart.\nKorona odložila ročište do daljnjeg\nSa dolaskom koronavirusa, ali i epidemioloških mera, drugo pripremno ročište je odloženo do daljnjeg. U međuvremenu su i u srpskim medijima počeli da se pojavljuju detalji iz spisa Specijalnog tužilaštva Kosova, poput intervjua sa jednim od advokata optuženih (tada Nedeljka Spasojevića) Faruka Korenice, koji je za Nova.rs ispričao i da je Rade Radosavljević, nekadašnji šef pogranične policije KPS, koji je i dalje u bekstvu, ubice navodno dovezao sa Merdara u Mitrovicu, te da je Silvana Arsović, navodno bila u saznanju da su kamere u kancelariji GI SDP bile nasilno isključene iz struje, da bi ih aktivirala odmah nakon ubistva.\nRadoičić tužio Radu Trajković zbog „povrede ugleda i časti“\nPredsednik Srpske liste Goran Rakić i Milena Popović, nevenčana supruga ubijenog Olivera Ivanovića, predloženi su za svedoke na suđenju za povredu časti i ugleda Milana Radoičića, potpredsednika Srpske liste, a po njegovoj tužbi iz septembra 2019., Višem sudu u Beogradu protiv Rade Trajković, predsednice Evropskog pokreta Srba sa Kosova i Metohije – zbog povrede ugleda i časti. Trajković, koja je potvrdila tu vest je nakon ubistva Ivanovića u medijima javno označavala Radoičića kao osobu koja navodno predvodi mafiju na Severu, odnosno da je navodno umešan i u ubistvo Olivera Ivanovića.\nMilan Radoičić se 4. decembra 2020. pojavio na suđenju u Palati pravde u Beogradu, po sopstvenoj tužbi protiv Rade Trajković, a novinarima nije bilo dozvoljeno da prate.\nAdvokati odbrane koji su od samog početka kritikovali drugu optužnicu Specijalnog tužilaštva, navodeći da je kontradiktorna, te da nije u skladu sa dokazima, u međuvremenu su uputili žalbu Apelacionom sudu.\nApelacioni sud u međuvremenu je uvažio žalbu advokata, čime optužnica septembra meseca vraćena tužilaštvu na uređenje kako bi se „utvrdilo vreme, mesto i način izvršenja krivičnog dela i potvrdilo da li ima osnovanje sumnje da su lica kojima se stavljaju na teret krivična dela zaista to i učinila“. Advokati odbrane medije su obavestili 25. septembra da je Apelacioni sud prihvatio žalbe odbrane okrivljenih i doneo odluku da predmet vrati na početak\nUdružena opozicija Srbije (UOPS) organizovala je 12. oktobra 2020 obeležavanje 1000 dana od ubistva Olivera Ivanovića. Okupljanje, a potom i paljenje 1000 sveća ispred Crkve Svetog Marka u Beogradu, pratilo je organizovanje okupljanja građana i u Kosovskoj Mitrovici sat vremena ranije na mestu gde je izvršen atentat.\nU međuvremenu, glasovi za uključivanje međunarodne istrage, odnosno međunarodnog suda za ovo ubistvo postali su glasniji . Takođe, u srpskim medijima se pojavio i prvi intervju Ivanovićeve prve supruge, za razliku od poslednje životne partnerke koja je, od Ivanovićevog odlaska u zatvor, a potom i ubistva bila eksponirana, da bi nakon ubistva prvo bila zaposlena u kabinetu srpske premijerke, a potom u leto 2020., i postala narodna poslanica SNS u srpskom parlamentu.\nPočetkom novembra javnost je upoznata sa tim da je podignuta nova – treća optužnica. Ona je takođe naišla na kritike advokata odbrane koji su tvrdili da nedostaci nisu otklonjeni, te da osim kozmetičkih, nema drugih bitnih izmena.\nMeđutim, kako je nekoliko dana zatim potvrdila za KoSSev advokatica Silvane Arsović, Jovana Filipović, novom optužnicom se četvoro od ukupno šest optuženih terete za samo izvršene krivičnog dela ubistva. Među njima su Nedeljko Spasojević, Marko Rošić, Silvana Arsović i Rade Basara.\nMeđu drugim izmenama u optužnici je i to da se sada pominju nova dva lica, koja su navodno bila učesnici organizovane kriminalne grupe, dok se optuženom policijacu Nedeljku Spasojeviću sada stavlja na teret to da je službenim vozilom prevezao počinioce ubistva.\nNovo pripremno ročište po novoj optužnici zakazano je potom za 4. decembar, a isto je još jednom i prekinuto zbog zahteva jednog od branjenika za izuzećem iz slučaja drugog branjenika.\nKako se potom ispostavilo advokat Radeta Basare, Tom Gaši, uputio je zahtev sudu da se iz slučaja izuzme bivši Basarin branilac, a potom branilac Nedeljka Spasojevića, Faruk Korenica.\nSud je potom i doneo potvrdnu odluku, te je optuženom Nedeljku Spasojeviću naloženo da imenuje drugog branioca. Sud je u obrazloženju naveo da je Korenica, osim Nedeljka Spasojevića, prethodno branio i optuženog Basaru, ali u periodu kada su se vodili odvojeni postupci za isto krivično delo protiv obojice osumnjičenih.\nSud je podsetio na to da su potom dva predmeta spojena u jedan kada su svi optuženi obuhvaćeni jednom optužnicom, ali i zaključio da „postoji trajna opasnost da se tokom konstituisanja odbrane optuženog Spasojevića od strane Faruka Korenice dovede u opasnost kršenje načela pravde prema optuženom Radetu Basari“.\nKrajem godine advokat Predrag Miljković imenovan je za novog branjenika Nedeljka Spasojevića.\n„Oliver kao brat za brata“\nU susret trogodišnjici od ubistva Ivanovića, nedeljnik NIN je 14. januara 2021. godine objavio knjigu o ubistvu Ivanovića „Oliver kao brat za brata“, koju je napisao novinar ovog lista, Milan Radonjić, koji je takođe jedan od zagovornika međunarodne istrage.\nUbrzo nakon što je obeležena treća godišnjica ubistva Olivera Ivanovića, prvo saslušanje po novoj, trećoj optužnici, zakazano je za 5. februar 2021. godine.\nOvom optužnicom su takođe obuhvaćeni Marko Rošić, Nedeljko Spasojević, Rade Basara, Silvana Arsović, Dragiša Marković i Žarko Jovanović, i svi oni su tog 5. februara, kao i sve do danas, tvrdili da nisu krivi.\nFebruara meseca 2021. je ujedno ukinut nalog za hapšenje Milana Radoičića, a na osnovu zahteva Specijalnog tužilaštva Kosova, što je srpski državni vrh protumačio kao potvrdu njihovih ranijih navoda – da Radoičić nije uključen u ubistvo Ivanovića.\nPočetkom marta meseca 2021. Osnovni sud u Prištini je odlučio da odbije zahtev za odbacivanje treće optužnice i protivljenje dokazima koji su uputili advokati optuženih, dok je istu oduku doneo i Apelacioni sud maja meseca iste godine, kojem su se advokati potom takođe žalili.\nU Osnovnom sudu u Prištini je potom zakazao početak suđenja za 6. i 7. jul 2021. Na ovom ročištu je saopšteno da će porodica Ivanović učestvovati u postupku kao oštećena strana.\nVeć 30. avgusta je sud ponovo zasedao kada je usledilo ispitivanje prvih svedoka. Novo ročište koje je bilo zakazano za 14. septembar, a potom 17. je u međuvremenu odloženo zbog uvođenja antikovid mera.\nGlavni pretres je nastavljen 22, 23. pa i 24. novembra kada ispitivani novi svedoci, među kojima je bila i predsednica GI „SDP“ Ksenija Božović. Novo i poslednje ročište u 2021. godini održano je 16. decembra, kada je takođe ispitivan jedan od svedoka Specijalnog tužilaštva.\nNova ročišta u slučaju koji se vodi protiv osumnjičenih za ubistvo Ivanovića najavljena su za 18. januar 2022., a potom i 19. i 20.\nNa svim ročištima su advokati optuženih ali i brojni analitičari sa srpske strane kritikovali da je optužnica tanka – „neutemeljena, nepotpuna i nepotkrepljena“ i da se ceo proces odvija vrlo sporo.\n4 godine od ubistva\nČetvrta godišnjica ubistva Olivera Ivanovića u Kosovskoj Mitrovici se obeležava uz održavanje dva pomena.\nNa mestu i u vreme atentata – ispred prostorija stranke GI SPD, u 8.15 časova, okupili su se prijatelji i saborci Olivera Ivanovića, kako bi zapalili sveće.\nNa istom mestu je sat i po vremena kasnije godišnjicu ubistva svog nekadašnjeg lidera pomenom i paljenjem sveća obeležila Građanska inicijativa Sloboda demokratija pravda.\nZa to vreme u Beogradu je najavljena protestna šetnja za Ivanovića pod sloganom „Ko je ubio Olivera?“, a potom i šetnja trasom do Crkve svetog Marka i paljenje svića.\nPrevious articleSve više dece u Australiji se ispisuje sa tenisa i upisuje na Prava\nNext articleĐERONA VERUJE U ČUDO: Pokušaćemo da pobedimo Francusku i prođemo u narednu fazu Evropskog prvenstva


TREĆA POBJEDA VETERANA - Košarkaški klub Gorica\nTREĆA POBJEDA VETERANA\nVeteranska momčad Gorice ostvarila je i treću pobjedu u Županijskoj ligi u isto toliko odigranih utakmica. U utakmici 3. kola Goričani su s 88:63 pobijedili Ivanić. Grgin i Holub s 27 koševa bili su prvi strijelci goričkog sastava.\nGORICA – IVANIĆ 88:63 (27:20, 21:14, 25:13, 15:16)\nGORICA: Mateković, Milković 2, Radić 5, Ćopić 7, Baričić 8, Grgin 27, Krznarić 12, Holub 27.\nIVANIĆ: Tišljer 10, Bertović, Đura 19, Turkalj 16, Rac 8, Šmitlehner 4, Mužina 6.


DIJABETES, ASTMA: Gojaznost u detinjstvu - faktori rizika i pogubne posledice | Najnovije vesti - Srbija danas\n11.10.2019. • 14:17 Srbija Danas/Krstarica\nSve češći problem...\nGojaznost dece postaje sve veći problem današnjice i smatra se ozbiljnim medicinskim stanjem.\nVišak kilograma dece i adolescenata jeste zabrinjavajuć jer uzrokuje zdravstvene probleme za koje se smatralo da pogađaju samo odrasle osobe poput dijabetesa, visokog krvnog pritiska i visokog nivoa holesterola.\nPrema mnogim istraživanjima, gojazna deca su kasnije u životu gojazne osobe, a naročito ako su oba ili jedan od roditelja gojazni. Ovakvo stanje kod dece može dovesti do nižeg samopoštovanja i depresije.\nDosadašnja istraživanja pokazala su da je jedna od najboljih strategija za smanjenje gojaznosti bolja, kvalitetnija i zdravija ishrana i više fizičkih aktivnosti na dnevnom nivou koje važe za celu porodicu.\nLečenje gojaznosti kao i njena prevencija kod dece je veoma važna jer se time štiti zdravlje deteta, kako u sadašnjosti tako i u budćnosti.\nNisu sva deca sa viškom kilograma gojazna. Neka deca imaju krupniju građu pa izgledaju gojazno. Takođe, deca različito nose masne naslage u različitim fazama razvoja pa ne mora da znači da je sama kilaža problem. Indeks telesne mase (BMI) daje smernice težine u odnosu na visinu, ali kod deteta treba uzeti u obzir i grafikon rasta, pa tek tada konstatovati eventualni problem gojaznosti i rizike po zdravlje deteta.\nUzroci gojaznosti kod dece su poznati, počev od premalo fizičkih aktivnosti do previše unosa nezdravih kalorija kroz hranu i piće. Takođe, genetski i hormonski faktori mogu dosta uticati na gojaznost deteta.\nRizik za gojaznost kod dece obično nije jedan faktor već kombinacija više njih, a najčešći su:\nishrana – brza hrana, grickalice, čokoladne poslastice i slatki i gazirani napici – provereni krivci za gojaznost\nfizička neaktivnost – previše gledanja televizije i kompjutera i video-igrica u sedećem položaju, a premalo fizičke aktivnosti i vežbanja da bi se utrošile kalorije. Posledica takvog stanja je gojaznost.\nnasledna gojaznost – porodični geni su u velikoj meri neizbežni faktor gojaznosti\npsihološki faktor – česta pojava gojaznosti je i kod osoba sa problemima emotivne prirode, depresije i stresa, kako ličnog tako i u porodici, a to ih obično i nagoni na unos previše hrane u organizam\nsocijalno-ekonomski faktori – mala i često ograničena primanja ograničavaju i izbor hrane pa se često dešava da se deca iz takvih porodica hrane jeftinom, brzom hranom, visokokaloričnom hranom sa previše soli i štetnih masti.\nIstraživanje navodi i moguće zdravstvene komplikacije kod dece zbog gojaznosti:\nvisoki holesterol i krvni pritisak\nDeca razvedenih roditelja češće lažu: Razlog za to će vam slomiti srce\nŠEST MESECI PRE TRUDNOĆE, BITNO JE JEDNO! Ako pokušavate da dobijete bebu, jako je važno da ovo znate\nNa kraju se navode i socijalno-emocionalne komplikacije od gojaznosti kod dece: veoma nisko samopoštovanje i u čestim slučajevima zlostavljanje, zadirkivanje i maltretiranje od druge dece. U takvim slučajevima često se javlja i depresija.\nProblemi sa učenjem i ponašanjem takođe su prisutni kod gojazne dece jer takva deca imaju tendenciju ka slabijim socijalnim veštinama i višim stepenom anksioznosti u odnosu na drugu decu.\nSve navedeno je poziv roditeljima da na vreme obrate pažnju na ishranu svoje dece, njihove aktivnosti i ako postoji problem, blagovremeno reaguju.\ngojaznost dete detinjstvo ishrana dijabetes krvni pritisak astma\nDA LI JE OVO NORMALNO?! Deca će se od sada igrati rodno neutralnim igračkama!? (VIDEO)


Predsednik Srbije se na perfidan način odriče i Kosova\nAlbanka Edita Tahiri, potpredsednica Vlade Kosova, nije htela da počne pregovore bez mandata parlamenta u Prištini, i to sa jasnim okvirima u kojima može da te "pregovore vodi". Ko je i kako uokvirio naše pregovarače, saznaćemo kad bude kasno. Do tad ćemo da slušamo muk\nBrisel je glavni grad države koja je pred raspadom. Pregovore o ''spornim pitanjima'' između Srbije i njenog otcepljenog dela, koji je većina evropskih država priznala kao Republiku Kosovu, u Briselu vode politički direktor Ministarstva inostranih poslova Srbije Borko Stefanović i potpredsednica kosovske vlade Edita Tahiri.\nNa pitanje ko je odredio gospodina Stefanovića da predstavlja Srbiju u tim pregovorima, malo ko će u Srbiji umeti da odgovori. A ni on sam nije načisto.\nMedijski mrak u Srbiji koji je nametnuo njen predsednik Boris Tadić sa svojom stranačkom mafijom, takav je da se o svim važnim i sudbinskim pitanjima Srbije odlučuje daleko od očiju građana. Da li i od zdrave pameti?\nU istoriji Srbije nijedan njen čelnik nije se trudio da razbije državu na čijem je čelu, da okalja njenu istoriju, da osramoti njene građane, a sve zarad svoji životinjskih poriva da od ionako siromašne i opustošene Srbije otme sve što se oteti može da zadovolji svoju pohlepu za novcem.\nRazgovorima u Briselu, koje nazivaju pregovorima, prethodila je prava drama, jer Albanka Edita Tahiri, potpredsednica Vlade Kosova, nije htela da počne pregovore bez mandata parlamenta u Prištini, i to sa jasnim okvirima u kojima može da te "pregovore vodi".\nZa Borka Stefanovića, vedrog momka, uvek aktuelno, čak i "vizuelno" namirisanog, koji nije u životu kročio na tlo Kosova, nije bilo problema. On se sreo sa Borisom Tadićem, i sve mu je bilo jasno. A jasno je i građanima Srbije kako nas sumanuti predsednik Tadić, koji boluje i od neizlečivih bolesti, tretira kao male majmune.\nU Ministarstvu spoljnih poslova Srbije sedi dovoljno ludaka i Borisovih dečkića, koji su spremni na svaku vrstu izdaje i ugađanja gospodaru.\nProšle godine Međunarodni sud pravde u Hagu razmatrao je inicijativu Ujedinjenih nacija da sud oceni zakonitost odluke o otcepljenju Kosova, i to samo "savetodavnim mišljenjem". Srpski predsednik je odbio da podnese redovnu tužbu, da se ne zameri centrima moći, koji znaju sve njegove račune u stranim bankama.\nNakon što je odbio da do 31. marta prošle godine podnese ostavku na traženje administracije iz Vašingtona, usledila je odluka Međunarodnog suda pravde u Hagu kojom je aminovano otcepljenje kao moguće legalno.\nSrbiju je u Hagu predstavljao izvesni Saša Obradović, žutokljunac iz Ministarstva spoljnih poslova Srbije, u koga je Boris Tadić imao poverenje. Pre odluke suda u Hagu gospodin Obradović se šepurio na svim srpskim TV stanicama, predstavljan je kao vrsni pravnik, a posle odluke je, sa punim džepovima, otišao u nepoznato, u diplomatske misije.\nDanas o sudbini Kosova pregovara Borko Stefanović, čoveka iza kojeg su ostale desetine afera za njegovog trogodišnjeg mandata. Kada "uspešno" privede razgovore kraju, kada Srbi na Kosovu zakukaju iz sveg glasa, Borko će otići za ambasadora Srbije u neku atraktivnu zemlju, da krcka novac dobijen i od Albanaca da zažmuri kada mu oni namignu.\nZaista, da li iko u Srbiji zna sadržinu razgovora u Briselu, u kojima je učesnik i nesrećni Borko Stefanović? Naravno, nije teško odgovoriti. Zna samo Boris Tadić. Borko ne informiše ni Vladu Srbije, ni Narodnu skupštinu Srbije, a javnost da i ne pominjemo.\nKada sve bude raspravljeno, potpisano, overeno, biće kasno za kuknjavu. Pojaviće se, ako bude još mogao da stoji, Boris Tadić i poručiti nam da je u ime istorijskog pomirenja na Balkanu on doneo tu tešku odluku - da predamo Kosovo! Sa svom imovinom, manastirima, manastirskim poljima i šumama. U ime svog liderstva u regionu, tako je odlučio - kazaće nam ovaj suludi čovek, čije je mentalno rastrojstvo sve vidljivije.\nDa može, Tadić bi raskomadao Srbiju sa strašću koja je svojstvena ludacima njegovog kalibra. Dok muftija Zukorlić javno poručuje iz Sarajeva da će Sandžaku "izvesno" dati autonomiju, a potom ići i dalje, Boris Tadić ćuti, glasa ne pušta. Kada Milorad Dodik zatraži poštovanje Dejtonskog sporazuma, srpski predsednik, da bi se dodvorio američkoj administraciji, to naziva "avanturom koja nema cilja".\nSrpski predsednik je posetio spomen-obeležje ubijenima u Srebrenici, ali je sagnuo glavu kada je prolazio pored srpskog groblja u Bratuncu. Nije želeo da ga vidi, jer tu leži četiri hiljade njegovih sunarodnika koje su ubili muslimani.\nNa godišnjicu izgona Srba iz Hrvatske, srpski predsednik se ne obrati građanima. On ih ne pominje u pregovorima sa Kosorkom i Josipovićem, jer njegov cilj je da se pokaže kao moderan, zgodan. Možda im i šapne u poverenju da je i njegova majka Nevenka devojačkog prezimena Francetić, da je njen ujak čuveni ustaški koljač Jozo Francetić.\nDa Rasim Ljajić nije ministar, i da ovaj pristojni čovek ne zalaže svoj autoritet, pored Borisa Tadića i njegove mafije Srbija bi ostala sagnuta i spremna da bude prljana od svih desperadosa sa Balkana.\nI opet ponavljamo pitanje upućeno srpskom predsedniku, koji je izjavio da je sa premijerkom Hrvatske postigao dogovor o državnim granicama: koji je to dogovor i o kojim granicama je reč i da li je to pitanje uopšte u njegovoj nadležnosti?\nVerujemo da bi Tadić odgovorio da Borko zna šta da radi, a da on lično zna sve o granicama i kako treba da ih prizna - kakve god da su.


Finansijska konsolidacija spas za Konjuh? - Živinice Čaršija\nFinansijska konsolidacija spas za Konjuh?\nObjavljeno feb 19, 2015\nNakon što je na januarskoj sjednici federalne vlade odobren program finansijske konsolidacije preduzeća, među kojima je i živinički Konjuh, u ovoj firmi moraju poduzeti niz aktivnosti na realizaciji ovog programa. Inače, iznos obaveza, zaključno sa krajem decembra prošle godine, za doprinose i obaveze prema bankama je 37 miliona KM. No, da bi firma mogla poslovati sa inostranim kupcima prvo što se mora učiniti jeste otvaranje namjenskog zaštitnog računa.\nPrije osam godina, godišnji prihod živiničkog Konjuha iznosio je 35 miliona konvertibilnih maraka, a 70 odsto proizvodnje bilo je orijentisano ka inostranstvu. Danas je situacija drugačija i teža. Od oko 320 radnika, svaki mjesec ih je, u prosjeku, radno angažovano između 100 i 150. Radnici se rotiraju u odnosu na to koliko im to kvalifikacije i radno iskustvo omogućavaju. Međutim, obaveze firme prema bankama i plaćanje doprinosa iznose oko 37 miliona KM zbog čega je jedini spas ovom preduzeću u programu finansijske konsolidacije. S toga je podnesen zahtjev federalnom ministarstvu za otvaranjem zaštićenog namjenskog računa za obavljanje platnih transakcija i normalno funkcionisanje firme. Ministarstvo je obradilo ovaj zahtjev no trenutno se čeka saglasnost federalnog ministarstva finansija, ureda za zakonodavstvo i porezne uprave.\n– Očekujemo da za nekih deset dana dođe do deblokade računa i otvaranja namjenskog. Sa svakim od povjerioca potpisat će se sporazum o pretvaranju obaveza ili u kapital ili da se u periodu od 3 godine te obaveze izmire, kazao nam je direktor ovog preduzeća, Ahmet Suljić.\nProgram finansijske konsolidacije u živiničkom Konjuhu podrazumijeva i prodaju viška dijela imovine pa je jedan od narednih koraka, koje će ovo preduzeće poduzeti i apliciranje prema službi prostornog uređenja općine Živinice kako bi ušli u nacrt promjena regulacionog plana i prostora. Ovaj višak imovine, konkretno zemljište bi se u budućnosti tako mogao uprihodovati što bi pomoglo izmirenje obaveza.\n– Što se tiče tekućih obaveza one se moraju izmiriti na vrijeme, nakon što se stvore preduslovi kad se deblokira račun. Služba prodaje je u stalnom kontaktu sa kupcima i očekujemo da, nakon što se deblokira račun, da se potpišu dugoročni ugovori kako bi se krenulo sa isporukom proizvodnje. Ono što je u prethodnom periodu bila prepreka za rad je nesigurnost Konjuha jer inostrano tržište traži sigurnog dobavljača i kontinuiranu isporuku robe, pojašnjava direktor Suljić.\nKonjuhu je, za opstanak, potrebna između ostalih i pomoć javnog preduzeća Šume TK u dopremi oblovine ali i pomoć općinske, kantonalne i federalne vlade. Deblokiranje računa je samo prvi u nizu koraka koji ovo preduzeće može spasiti od stečaja.


Ministarstvo državne uprave i lokalne samouprave, u saradnji sa Kancelarijom za saradnju sa civilnim društvom, objavljuje Nacrt Izveštaja o implementaciji Akcionog plana za sprovođenje inicijative Partnerstvo za otvorenu upravu u Republici Srbiji za 2014. i 2015. godinu.\nZainteresovana i stručna javnost u periodu do 30. oktobra 2015. godine može uputi svoje predloge, komentare i sugestije na objavljeni izveštaj i time doprinese kvalitetu teksta ovog dokumenta.\nZainteresovane strane mogu preuzeti i javni poziv za dostavljanje komentara na Nacrt izveštaja, kao i obrazac putem koga se mogu dostavljati komentari.\nPreuzmite dokument NACRT IZVEŠTAJA\nPreuzmite dokument JAVNI POZIV\nPreuzmite dokument Obrazac za dostavljanje komentara\nIzvor: Vebsajt Ministarstvo državne uprave i lokalne samouprave, 19.10.2015.


JYSK Leskovac - lokacije, prodavnice i kontakt | Moj Katalog\nPočetna > ... > > Lokacije > Leskovac > JYSK\nJYSK Leskovac - kontakt i katalozi\nImamo sjajne JYSK Leskovac kataloge i akcije koji vam donose neverovatne popuste na robu kao što je minions, aloe, podloga, sapun, torba, frozen, gusto, traka, fossflakes, paw patrol. Iskoristite sjajne ponude na proizvode iz JYSK Leskovac i uštedite novac sa Moj Katalog.\nKatalozi JYSK Leskovac\nJYSK Leskovac - Bulevar Oslobođenja bb\nJYSK - Lokacije\nJYSK Sremska Mitrovica\nDa li ste znali da JYSK ima još 1 filijala u blizini? U prodavnici JYSK Leskovac možete kupiti proizvode na popustu koji se nalaze u najnovijem nedeljnom katalogu koji važi do 04.11.2020. Kupujte pametno i možete uštedeti značajan iznos prilikom kupovine u prodavnici JYSK. Iskoristite sjajne ponude iz JYSK kataloga i možete kupiti proizvode iz kategorije Nameštaj za manje od polovine uobičajene cene.


HOTEL PUTNIK **** - Casa Travel - Fitness centar– Wellnes & Spa\nHotel Putnik 4* nalazi se na 1650m nadmorske visine, nalazi se na najlepšem delu zimskog centra i ima direktan izlaz na ski stazu Sunčana dolina.\nHotel Putnik ima tradiciju dugu više od 60 godina, a 2018. godine je u potpunosti renoviran.\nHotel Putnik gostima na raspolaganju nudi dodatne sadržaje:– Pansionski restoran– A la carte restoran Stara Vila– Sunset Cafe– Fitness centar– Wellnes & Spa– Dve igraonice za decu-Parking– Bankomat– Skijašnica– Prodaja ski pasa– Wi-fi– Sala za sastanke–– Dve konferencijske sale-Višenamenski sportski otvoreni teren\nKategorisan je sa 4 zvedice (****), a kapacitet hotela je 116 komfornih i luksuznih smeštajnih jedinica, odnosno 270 ležaja.Krase ga moderan dizajn, elegancija, pažljivo osmišljena estetika kao spoj planinskog, toplog stila i detalja inspirisanih prirodom.\nHOTEL PUTNIK ****, KOPAONIK\nSTANDARD 1/2 I 1/3\nFAMILY 1/3 I 1/4\nMax broj osoba 2 – 3 osobe 3 – 4 osobe 4 – 6 osoba\n02.01 – 06.03.2021. PP 3 10.115 11.186 12.138\n07.03 – 10.03.2021. PP 3 11.305 12.495 13.566\n11.03 – 04.04.2021. PP 3 8.449 9.282 10.115\nCene su izražene u dinarima po osobi / po noći, za uslugu PP (polupansion).\n10% popusta za rezervacije od minimum 7 noćenja u januaru, februaru i martu. Dečija nedelja 17.01 – 31.01.2021 deca do 12 godina gratis smeštaj.\nDoplata za 1/1 sobu – 50% od date cene.\nCena noćenja sa doručkom se umanjeuje 10% od date cene polupansiona.\n• noćenja u izabranoj smeštajnoj jedinici, na bazi polupansion usluge (doručak i večera – švedski sto)\n• korišćenje sadržaja SPA & WELLNESS centra prema radnom vremenu centra ( zatvoren bazen za odrasle, zatvoren bazen za decu, đakuzi, finska sauna,\nruska banja, infracrvena sauna, tursko kupatilo, tapidarijum\n• deca 3-12 godina u pratnji dve odrasle osobe plaćaju 70% od cene ukoliko koriste poseban ležaj ili 50% od cene ukoliko koriste zajednički ležaj\n• Boravišnu taksu u iznosu 120 rsd po osobi po danu za odrasle i 60 rsd po osobi za decu od 7 – 15 god. po danu, deca do 7 god. ne plaćaju boravišnu\ntaksu; plaćanje na licu mesta.\n• Osiguranje po osobi 20 din dnevno, ista cena je i za decu, plaćanje na licu mesta\n• masaža i hammam – potrebno je rezervisati, uz doplatu\nUSLOVI OTKAZA COVID-19:\nHotel garantuje povraćaj uplaćenog iznosa za korišćenje usluga u hotelu u celosti u sledećim slučajevima:\npotvrđeno prisustvo korona virusa kod jedne ili više osoba na koje se odnosi rezervacija smeštaja. Gost je dužan da dostavi pozitivan nalaz PCR testa važi za\ndomaće i strane goste.\nZatvaranje granica za strane goste, proglašenje vanrednog stanja na teritoriji Republike Srbije, za domaće i strane goste.\n gotovinom: prilikom rezervacije potrebno je uplatiti 50% akontaciju, ostatak najkasnije 15 dana do pred put\n Kreditnim karticama Banca Intesa: uplata avansa od 50% prilikom rezervacije, ostatak na 3 mesečne rata (bez kamate).\nCena je garantovana samo za uplatu kompletnog iznosa. U suprotnom garantovan je samo iznos akontacije a ostatak je podložan promeni. U slučaju promena i\nporemećaja na tržištu, organizator zadržava pravo na korekciju cene.\nUslovi otkaza aranžmana i promene termina, prema uslovima hotelijera:\n 30% ako se otkaže 45-15 dana pre početka aranžmana\n 100% ako se otkaže 14-0 dana pre početka aranžmana\n Nakon potvrđene rezervacije, promene termina se mogu izvršiti isključivo uz saglasnost agencije\n Ukoliko gost iz bilo kog razloga ranije prekine boravak, hotel zadržava pravo da ne refundira iznos za neiskorišćen deo aranžmana.\n Hotel ne uzima u obzir nepovoljne vremenske uslove kao valjan razlog za otkaz rezervacije ili prevremeni odlazak iz hotela.\n U slučaju da viša sila (vremenska nepogoda velikih razmera, štrajk, rat, epidemija, smrt, teroristički napad, zatvaranje aerodroma, železničkih i autobuskih\nstanica, ili slične nepredviđene okolnosti), potvrđenim vandrednim stanjem od strane države, prouzrokuje nedolazak gosta, gostu neće biti naplaćen aranžman.\n1/1 Standardna jednokrevetna soba: single ležaj 190 x 90cm,kupatilo (tuš kabina, fen za kosu, kozmetički set), wi-fi, , toaletni stočić,bade mantil,papuče,\nmini bar, LCD TV, telefon i sef.\n1/2 Standardna dvokrevetna soba: francuski ležaj 200 x 180 ili dva odvojena ležaja 190 x 90cm, kupatilo (tuš kabina, fen za kosu, kozmetički set), wifi,toaletni stočić,bade mantil, papuče mini bar, LCD TV, telefon i sef.\n1/3 Standardna trokrevetna soba: raspolaže sa francuskim ležajem 200 x 180cm i dodatnim single ležajem 190 x 90cm ili tri odvojena single ležaja 190 x\n90cm, kupatilo (tuš kabina, fen za kosu, kozmetički set), wi-fi,toaletni stočić,bade mantil, papuče mini bar, LCD TV, telefon i sef.\nFamily soba: Family sobe se sastoje iz dve spavaće sobe ili jedne spavaće sobe sa odvojenom dnevnom sobom i sofom na razvlačenje. Može primiti 3 – 4\nApartman: Apartmani su posebni dizajnirani i opremljeni tako da svi gosti hotel Putnik mogu da se osećaju kao kod kuće. Gosti na raspolaganju imaju: wi-fi,\nbade mantil, fen za kosu, papuče, toaletni stočić, mini bar, LCD TV, telefon i sef. U spavaćoj sobi ima francuski ležaj i single ležaj i u dnevnoj sobi kauč.\nOtkaz aranžmana isključivo po politici hotela.


Stare teme nove dileme malinara\n04.06.2018 Stare teme nove dileme malinara\nU Srbiji je počela berba maline, a još se ne zna kolika je otkupna cena. Protesti malinara na jugozapadu naše zemlje i blokada magistralnog puta prema Crnoj Gori ponovo je pokrenulo pitanje cene ovog jagodičastog voća. Proizvođači su svesni da cenu određuje i formira tržište, ali zbog veoma niske otkupne cene smatraju da država treba da posreduje između njih i hladnjačara.\nPremijerka Ana Brnabić, komentarišući protest malinara, izjavila je: “Spremna sam na razgovore u trenutku kada se budu ponašali odgovorno i kada budu odblokirali magistralu. Reč je o problemu koji se javlja iz godine u godinu i dodala da Vlada ne može da utiče na tržišnu cenu“.\nIz udruženja malinara i kupinara Mačve kažu da realna otkupna cena maline, koja se 90% izvozi, treba da interesuje kako proizvođače tako i izvoznike. Tako bi se kvalitetnija malina izvozila po većoj ceni.\nSekretar Udruženja proizvođača maline i kupine Mačve, Malenko Majstorović, izjavio je za naš portal: “Imamo oko 40 članova, iako malinara ima mogo više, a jedan od problema je što delujemo, nastupamo razjedinjeni. Trenutna cena je mala, a realna bi bila oko 180 dinara po kilogramu. U otkupu se kvalitet ne gleda, izjednačuje se lošija malina sa kvalitetnom, što obara i cenu i kvalitet. Tu proizvođači moraju biti organizovaniji, podići nivo kvaliteta maline, a onda bi i cena bila veća. Sa druge strane, ako je verovati hladnjačarima, postoje zalihe od pre 6 i 7 meseci, koje prave najveći problem. Pošto se malina uglavnom izvozi u zemlje EU, dodatna poteškoća je što će oni pre uvesti malinu iz Poljske nego iz naše zemlje, jer je ona njihova članica. Rešenje vidim u zajedničkom izlasku na tržište i proizvođača i hladnjačara, a ne ovako razjedinjeni i na suprotnim stranama“.\n„Trenutna cena je 100 din. po kilogramu, a ta cena ne pokriva ni troškove do berbe. Kod nas u Bogatiću je stanje nešto malo bolje, jer „Tamiška“ iz Pančeva plaća 135 dinara po kilogramu“, rekao je za Mačva info, Milenko Nešić, dugogodišnji proizvođač maline i kupine iz Bogatića.\nMladen Stajić, proizvođač maline iz Glušaca, kaže da bi država trebala da brendira i tako zaštiti malinu kao proizvod. Srbija kao proizvođač „crvenog zlata“ nalazi se u samom svetskom vrhu po proizvodnji, gde bi prilikom izvoza u zemlje EU bila veća cena, što bi automatski bilo bolje i za proizvođače i za hladnjačare“. I dodao: „ Na 100 dinara, maline po kilogramu, treba da dam beraču 200 dinara po satu, pa gde sam ja onda, gde su sva moja ulaganja i moj rad?!\nU našoj opštini pod zasadom maline je oko 300 hektara.\nVi ste posetilac br: 18 035 584


HAOS U NIŠU, KAO U FILMOVIMA: Mladić u centru pucao na obezbeđenje kluba i policiju! - Niške vesti\nAutor: Politika.rs | L.L. u Vesti 17. juna 2018.\nTridesesetdvogodišnji I.P. posle svađe na ulazu u kafić automatskom puškom ranio radnika obezbeđenja, građanina koji se tu zatekao a zatim i policajca. – Uhapšen nakon što ga je policija pogodila u nogu\nBrzom i efikasnom intervencijom pripadnici niške policije savladali su i uhapsili I.P. (1986), koji je noćas oko 2.45 časova na Trgu kralja Milana, ispred jednog ugostiteljskog objekta, iz automatske puške ranio tri osobe, saopšteno je iz MUP-a Srbije.\nPucnjavi je prethodio sukob u kafiću između osumnjičenog I.P. i dvojice mladića koji su bili sa njim u društvu sa radnicima obezbeđenja, nakon čega su njih trojica udaljeni iz objekta., navodi se u saopštenju.\nPripadnici policije, koji su bili u redovnoj patroli nedaleko od kafića na Trgu kralja Milana, odmah su intervenisali. Međutim, dolaskom na lice mesta osumnjičeni I.P. je pucao i na policijske službenike i tada je ranio policijskog službenika M.M. (1987), koji je pokušao da ga razoruža bez upotrebe vatrenog oružja, tako što je skočio na osumnjičenog.\nPrilikom intervencije lakše su povređana još dvojica policajaca. Policijski službenici su potom odgovorili na napad I. P. i ranili ga u predelu desne noge, nakon čega su ga razoružali i sprečili tragičnije posledice.\nPolicija intenzivno traga za dvojicom muškaraca koji su bili u društvu osumnjičenog, navodi se u saopštenju.\nOperisani ranjeni policajac i radnik obezbeđenja\nPolicajac M.M. (31) i radnik obezbeđenja (30) koji su ranjeni u centru Niša, operisani su i oporavljaju se na Klinici za ortopediju, rekli su u Kliničkom centru u Nišu. U toj ustanovi agenciji Beta rečeno je da će tokom prepodneva na Klinici za ortopediju biti operisan i I.P. (32) koji je pucao na radnika obezbeđenja i policajca.\n„Sva trojica imaju teške povrede nogu, ali nijedan od njih nije životno ugrožen”, istakli su u niškom Kliničkom centru. Lekari niškog Kliničkog centra noćas su ambulantno zbrinuli muškarca (31) koji je u pucnjavi zadobio lakšu povredu ruke. On je posle ukazane pomoći pušten na kućno lečenje. (Beta)\nNis obezđeđenje policija\t2018-06-17\nPolitika.rs | L.L.


ĐOKOVIĆ DONEO ODLUKU: Vajda ostaje sa Novakom! - ATP, Tenis\nHotSport»Tenis»ATP»ĐOKOVIĆ DONEO ODLUKU: Vajda ostaje sa Novakom!\nStrahinja Nikolić| 2018-07-15T22:02:36+00:00\t15. jula 2018. 21:37|0 komentara|HotSport\nĐoković je po okončanju meča razgovarao i sa Marjanom Vajdom o nastavku saradnje, i zatim potvrdio da će saradnja biti nastavljena i u nastavku sezone:\n– Bili smo u kontaktu i kada nismo sarađivali. Mi smo prijatelji, porodica, i napravili smo kratku pauzu na profesionalnom nivou. Porazgovarali smo posle meča, i rekao je da bi voleo da ostane i radi sa mnom bar do kraja ove sezone. Srećan sam, važni su mi i volim ih, rekao je Đoković.\nPodsećamo, Vajda se u Novakov tim vratio nakon što je naš teniser prekinuo saradnju sa Radekom Štepanekom i Andreom Agasijem.


TV | RTV7 | Medijski servis grada Tuzle | Stranica 172\n(Video) Svečanim defileom vozila obilježen Dan vozača i automehaničara\n15.01.2018., 12:28\tOstavite komentar 320 Pregleda\nSvečanim defileom vozila saobraćajnih firmi i drugih subjekata, Udruženja vozača i automehaničara Grada Tuzla obilježilo je 61 godinu rada, kao i 15.januar, Dan vozača i automehaničara.\n(NA KAFI SA) Remira Osmanović: “Njegujem i čuvam dijete u sebi”\n15.01.2018., 12:11\tOstavite komentar 495 Pregleda\nOve nedjelje kafu smo popili sa tuzlanskom glumicom Remirom Osmanović, sa kojom smo se prisjetili njenog rada, brojnih predstava, serija, filmova, monodrama, a sve u ugodnom druženju i u opuštenom razgovoru. Više u video prilogu: ...\nVideo: Rukometaši BiH u prepunom Mejdanu do baraža za SP\n14.01.2018., 15:42\tOstavite komentar 328 Pregleda\nRukometna reprezentacija Bosne i Hercegovine izborila je plasman u baraž za Svjetsko prvenstvo, savladavši sinoć Švicarsku u sjajnoj atmosferi prepunog tuzlanskog Mejdana. (RTV7)\n(VIDEO) Udruženje Soci organizuje edukaciju za nastavnike o temi Rad sa djecom koja imaju poteškoće u učenju\n13.01.2018., 15:40\tOstavite komentar 1,183 Pregleda\nUdruženje za ljudska prava i socijalnu inkluziju – SOCI Tuzla, organizuje edukaciju pod nazivom Unapređenje kompetencija školskog osoblja za rad sa djecom koja imaju poteškoće u učenju i razvoju i pružanje podrške učenicima sa poteškoćama ...\n(Video) U slobodno vrijeme: Gospođa Sanja Hajdukov za praznike pripremila više od 20 vrsta kolača\n12.01.2018., 19:07\tOstavite komentar 802 Pregleda\nLjudi su na našim prostorima navikli da se okupljaju oko ukusne hrane, posebno oko kolača, kojih za vrijeme praznika ima u izobilju. Domaćice u susret praznika svo svoje slobodno vrijeme odvoje za pripremanje ukusnih slastica, ...\n(Video) Na kafi sa… Jasmin Mekić\n12.01.2018., 8:48\tOstavite komentar 696 Pregleda\nU rubrici “Na kafi sa…” razgovarali smo sa pozorišnim, filmskim i televizijskim glumcem Jasminom Mekićem, umjetnikom koji se u svijetu glume našao sticajem okolnosti, ali koji je odmah osjetio da je to okruženje u kojem ...\n(Video) Wizz Air će na liniji Tuzla – Beč saobraćati tri puta sedmično\n10.01.2018., 15:20\tOstavite komentar 332 Pregleda\nAviokompanija Wizz Air krajem aprila uvodi novu liniju Tuzla- Beč. Letovi će se odvijati tri puta sedmično, ponedjeljkom, srijedom i petkom.\nPrim.dr Suad Bijedić, direktor tuzlanskog Doma zdravlja, govori o radu ove najstarije ustanove primarne zaštite u BiH (VIDEO)\n10.01.2018., 15:19\tOstavite komentar 1,305 Pregleda\nNeposredno pred kraj 2017.godine, u razgovoru sa prim.dr Suadom Bijedićem, direktorom JZNU Dom zdravlja „Dr Mustafa Šehović“ Tuzla, osvrnuli smo se na rad ove najstarije ustanove primarne zaštite u BIH, koja je prošle godine obilježila ...\nTK: Od naredne školske godine „Jedna škola, jedan pedagog“ (VIDEO)\n09.01.2018., 14:21\tOstavite komentar 1,108 Pregleda\nKantonalna vlada prihvatila je inicijativu Društva pedagoga i psihologa TK, koja podržava koncept „jedna škola, jedan pedagog“, za što je neophodno pokrenuti proceduru izmjena Pedagoških standarda u dijelu norme pedagoga u osnovnim školama Tuzlanskog kantona. ...\n(VIDEO) Nezaboravno iskustvo tuzlanskih glumaca u malezijskoj krimi seriji “La Luna”\n08.01.2018., 14:06\tOstavite komentar 1,159 Pregleda\nSedam mladih bh. glumaca ćemo uskoro moći gledati u malezijskoj seriji “La Luna” koja je snimana u Sarajevu, Mostaru, Blagaju i na Kravicama. Elmir Krivalić, Mirza Salihović, Damir Kahrimanović, Ermin Avdić, Samed Alić, Dorian Paulić, ...\nStranica 172 od 281« prvo...140150160«170171172173174\t»\t180190200...zadnje »


[es] - Preporuka za wireless provajder\nPreporuka za wireless provajder\n[es] :: ISP :: Wireless mreže i ISP :: Preporuka za wireless provajder\nPreporuka za wireless provajder 01.09.2004. u 02:07 - pre 211 meseci\nResio sam da od 1 oktobra (dan kada mi pocinju studije) uzmem wireless internet. Zivecu u Sibenickoj u jednospratnoj kuci, a oko mene su sve jednospratnice i dvospratnice. Iinteresuje kojeg mi provajdera preporucujete sa te lokacije. Odatle je zgrada Beomedicine na kojoj se nalazi jedan Veratov AP daleko ~1400 metara (Kako vam to izgleda). Jel ima nekoga ovde na forumu da zivi ili poznaje nekoga u blizini Sibenicke, a da ima Verat (ili neki drugi) wireless. Koji su mi jos AP-ovi blizu?. Od provajdera mi je samo vazno da ima sto jeftiniji flat, nije mi vazna brzina protoka... ...i da je 64K samo da je flat i da je konstanto pri 64K ili koji bi vec paket uzeo.\nRe: Preporuka za wireless provajder 28.09.2004. u 00:44 - pre 210 meseci\nBre ljudi zar je toliko tesko pitanje, da li ima nekog da zna ima li u blizini Sibenicke neki Ap. Evo postavicu sliku da se vidi gde cu da zivim.\nmapa.JPG - 70.53k\nRe: Preporuka za wireless provajder 29.09.2004. u 12:05 - pre 210 meseci\nVerovatno mozes maksnet. I koliko cujem on dosta dobro radi.\nRe: Preporuka za wireless provajder 30.09.2004. u 01:16 - pre 210 meseci\nHvala na odgovoru tek sad sam ga video jer nisam cekirao opciju za obavestavanje putem email-a. Jel zna neko jos nekog provajdera.\nJel se zna gde je tacno ovaj AP (masknet),mislim znam da su "beli soliteri", ali ja ne znam gde se oni tacno nalaze - moze li neko da oznaci na karti?\nRe: Preporuka za wireless provajder 02.10.2004. u 00:34 - pre 210 meseci\nap MaksNet-a se nalazi na pocetku Grcica Milenka ti si udaljen oko 500m\nRe: Preporuka za wireless provajder 05.10.2004. u 21:51 - pre 210 meseci\nMarko hvala ti na odgovoru, ali ja na zalost ne vidim te solitere zbog drveca i par kuca koje se nalazi u tom pravcu, videcu da li se sa tog drveca vide, ako se vide onda cu najverovatnije te kontaktirati.\nDanas sam iz dvorista video nesto sto mi lici na antenu za wireless, evo slika pa ako neko moze da kaze sta je:\nInace na slici je zgrada u ulici toneta tomsica broj 2, jel zna neko ima li tamo ap i ako ima ciji?\nP.S internet na analognoj centrali je mnogo gori nego sto sam zamisljao :)\nantena.jpg - 28.26k


Regulator Busilice-Kako Povezati? [REŠENO] - fanzo Professional Electronics Expert Team\nRegulator Busilice-Kako Povezati? [REŠENO]\nPridružen: 15 Jan 2008, 17:56\nPost napisao robert63 » 14 Feb 2008, 05:03\nIma li neko podatke o povezivanju Regulatora obrtaja raznih\nRegulator Busilice-Kako Povezati?\nPost napisao robert63 » 14 Feb 2008, 05:35\nKao na pr ovo:\nRegulator busilice-1.jpg (110.46 KiB) Pregledano 5003 puta.\nPost napisao fanzo » 15 Feb 2008, 01:09\nregulacija je ugrađena u telo prekidača...stari prekidač izbaciš i staviš umesto njega prek.sa regulacijom , vezuje se isto...i to je to. Na taj način možeš napraviti bilo koju bušilicu da ima regulaciju.\nPost napisao robert63 » 15 Feb 2008, 06:11\nZnam da je zamena neispravnog sa novim "istim"\nmodelom jednostavna.Ali sam generalno pitao za neki\nmozda fabricki dokument u PDF-u ( ili bilo cemu)\nposto regulator nema nikakve oznake a ima vise izvoda\nda bi mogao da regulise obrtaje i da menja smer busilice.\nDakle nije problem u semi gde ima:\n-dva dolazna provodnika iz 220Vac\n-dva prikljucka na rotor\n-i 4 provodnika na dva statorska namotaja\nNego je problem u NEOBELEZENIM izvodima samog regulatora.\nPost napisao Stolle » 15 Feb 2008, 11:29\nZa koji regulator ti treba?Možda neko ima isti takav.\nAko je za iskru,mogu da otvorim i pogledam.\nPost napisao Stolle » 15 Feb 2008, 15:03\nEvo "montažne" šeme sa regulatorom (levo-desno) za Iskrinu bušilicu.\nOvaj za levo-desno sam ja dodao kasnije,ali treba obratiti pažnju da i rotor treba biti drugačije namotan za to.\nIMG_0060 1.jpg (110.25 KiB) Pregledano 4962 puta.\nIMG_0062.jpg (103.33 KiB) Pregledano 4939 puta.\nPost napisao robert63 » 15 Feb 2008, 18:29\nJa na zalost imam Black&Decker--ov regulator brzine busilice.\nA Ja bi neki Univerzallni odgovor koji ume da resi sve busilice.\n..Naime pitanje je kako sa nepoznatog Regulatora\nA da To vazi za sve Regulatore .\nPost napisao fanzo » 15 Feb 2008, 18:47\nPa ja sam ti baš dao univerzalno rešenje.\nZa bušilice koje nemaju regulator\nKupiš regulator koji ima samo 2 izvoda , rekao bih nešto kao univerzalni , ali se može desiti da fizički nije isti ali može da se upasuje bez problema u bilo koju bušilicu. Takvi regulatori su danas toliko jeftini da nemaš potrebe da izmišljaš bilo šta drugo. I ovo lepo funkcioniše.\nNedostatak ove varijante je što nećeš imati levo-desno.\nTi si sada našao regulator kakav si našao...jbg...kad je pretpostavljam bilo džabe\nPost napisao robert63 » 15 Feb 2008, 19:15\nTakvi regulatori su danas toliko jeftini da nemaš potrebe da izmišljaš bilo šta drugo. I ovo lepo funkcioniše.\nHelo,,treba i smer da menja!\nNe zbrzaj,,ne bih pitao olako,\nPitam za izvode Regulatora !\nPost napisao Stolle » 15 Feb 2008, 19:44\nPrincip ti je isti za sve.Tako da šema iznad može poslužiti za bilo koji regulator i bušilicu.\nŠto reče Zoran,tu se praktično koriste samo dva izvoda za regulaciju,u ovom slučaju gore to su izvod 2 i izvod sa strelicom.\n230V ide na izvode sa šrafovima.\nSmer levo desno se menja promenom polova rotora i to možeš izmeriti na samom preklopniku levo-desno,opet koristeći gornju šemu.Samo ako bušilica nije imala smer levo-desno,onda ne možeš to da staviš.Radiće,ali rotor će brzo da crkne!\nPost napisao buzdumra » 15 Feb 2008, 20:52\nstole je lepo nacrtao sve se vidi bez problema\nPost napisao robert63 » 16 Feb 2008, 06:17\nHvala Ti Stolle !\nOno sto si nacrtao je TACNO !!!\nProblem je resen!\nPost napisao Stolle » 16 Feb 2008, 11:20\nKada rešiš,ideš na prvi post,izmeni i upišeš rešeno!\nPrekidac (c3sa-ml) aku busilice Makita\nZadnji post napisao Stolle « 28 Nov 2019, 13:23\nnapisao Omegax20se » 28 Nov 2019, 08:40 » u Elektronika\n28 Nov 2019, 13:23\nregulator ventilacije GEA MC 303\nZadnji post napisao Majstor Duja « 31 Avg 2010, 10:23\nnapisao spaky » 30 Avg 2010, 13:21 » u Elektronika\n31 Avg 2010, 10:23\nZadnji post napisao ervin46 « 20 Mar 2013, 21:21\nnapisao ervin46 » 01 Mar 2013, 20:35 » u Elektronika\nZadnji post napisao ervin46\n20 Mar 2013, 21:21\nNTC regulator temperature\nZadnji post napisao zarec « 11 Mar 2020, 22:11\nnapisao zarec » 11 Mar 2020, 21:25 » u Elektronika\n11 Mar 2020, 22:11\nregulator frekvencije...shema i sl.\nZadnji post napisao milan « 22 Jan 2009, 19:25\nnapisao frozzen » 09 Jan 2009, 23:01 » u Elektronika\n22 Jan 2009, 19:25


Penny plus potpisao ugovor s fudbalskim klubovima Sarajevo i Željezničar - Klix.ba\nbiznis Penny plus potpisao ugovor s fudbalskim klubovima Sarajevo i Željezničar\nPenny plus potpisao ugovor s fudbalskim klubovima Sarajevo i Željezničar\n8.3.2017. u 15:31\nPenny plus je podržao izgradnju fudbalskog kampa u Butmiru te gradnju i rekonstrukciju stadiona Grbavica.\n"Izuzetno nam je drago da smo i ove godine nastavili saradnju sa naša dva najbolja fudbalska kluba Sarajevo i Željezničar. Uvijek rado dajemo podršku razvoju sporta jer kao firma nastojimo pronaći prave vrijednosti i podržati pozitivne događaje koji se dešavaju u BiH, a izgradnja fudbalskog kampa za mlade nogomoteše u Butmiru te gradnja i rekonstrukcija stadiona Grbavica su priče koje zaslužuju podršku. Mlađe generacije i njihov razvoj su nam uvijek bili bitni, jer ti mladi ljudi jesu naša budućnost. Penny plus kao domaća firma će i dalje nastaviti da djeluje kao društveno odgovorna kompanija koja stalno postavlja više standarde kako u oblasti poslovanja, trgovine i investicija, tako i u oblasti življenja", izjavio je Almedin Kadrić, direktor Penny plus d.o.o Sarajevo.\n"Zahvalni smo kompaniji Penny Plus na podršci. Zaista, drago nam je što je Penny prepoznao važnosti projekta Fudbalskog kluba Sarajevo i planove kluba za budući period, kako bi prije svega, mladim fudbalerima omogućili kvalitetne uslove za rad, kao i našem prvom timu ", kazao je Alen Hujić, ispred Fudbalskog kluba Sarajevo.\nSaradnja kompanije Penny plus i Fudbalskog kluba Željezničar ove godine se proširuje, a iz Penny plus ističu da su s posebnim zadovoljstvom dali podršku izgradnji istočne tribine kupovinom tri desetogodišnje ulaznice. "Podsjećamo da je istočna tribina u završnoj fazi izgradnje, a do danas je realizovana kupovina 585 desetogodišnjih ulaznica", kazao je Mirsad Šiljak ispred FK Željezničar.\nZavršen je Penny plus Kućni sajam za 2019. godinu\n27.03.2019. u 11:16\nPenny plus organizuje Kućni sajam za sve ljubitelje uređenja doma i vrta\n18.03.2019. u 08:00


"Nažalost, kada se u utakmicu uđe sa zaista velikim motivom a ne hladne glave, onda to izgleda ovako na terenu. Ovaj poraz nema preterano veliki značaj, sutrašnja utakmica protiv Rusije je važnija. Nadam se da ćemo svi izvući pouke iz ovog meča i odigrati mnogo pametnije, sa istim motivom i istom energijom", rekao je Terzić.\nOdbojkašice su pretrpele drugi poraz, uz četiri pobede, dok su Amerikanke ostvarile petu uzastopnu pobedu i obezbedile plasman u treću fazu. Srbija sutra od 17 časova igra protiv Rusije i potrebna joj je pobeda za plasman u treću fazu takmičenja.\n"Skoro ništa od dogovorenog nismo uradili vezano za taktiku, pre svega blokiranja protivnika. SAD igra brzo, ali u pojedinim fazama prosto, a mi nismo uspeli da povežemo nekoliko njihovih napada i namestimo blok i odbranu. Videlo se da su naše igračice tokom celog meča bile stegnute, pravile su veliki broj grešaka", rekao je on.\nTerzić je istakao da njegova ekipa u završnici setova nije imala napad i da je takva igra protiv ekipe kao što je SAD "samoubistvo, što se videlo po rezultatu".\n"Videlo se da svaka igračica hoće da pruži maksimum i onda je dolazilo do grešaka, nismo radili ono što radimo na treningu a onda smo pokušavali da uradimo jače od toga, što uvek vodi u grešku i poraz. Završnice prvog i drugog seta praktično nismo igrali", rekao je selektor Srbije.\nOn je dodao da protiv Rusije neće biti laka utakmica, ali da takve ekipe "više leže" Srbiji.\n"Mojim igračicama ovo nije prvo veliko takmičenje, sigurno da mogu psihički da se spreme za sutra. Biće to drugačija utakmica, Rusija igra drugačiju odbojku u odnosu na SAD, ali to nije ništa lakše. Ne igraju brzo, ali imaju fantastične, najjače napadače na svetu i biće teško zaustaviti ih", rekao je Terzić.\nKapiten Srbije Maja Ognjenović rekla je da njena ekipa nije imala hrabrosti u pojedinim trenucima i da je u duel sa SAD trebalo da uđe hladne glave.\n"Ovo je bila dobra utakmica, rezultat govori da su bile ubedljive i moćnije, a s tim se ne bih složila. U završnicama drugog i trećeg seta imale smo dva poena prednosti, što nije malo, ali smo zbog nedostatka hrabrosti gubile ključne poene. Mnogo bi nam značila pobeda, ali ne treba da odustajemo, sutra igramo sa Rusijom i verujemo da čudo može da se desi", rekla je ona.\nOgnjenović je istakla da je njena ekipa trebalo da uđe u utakmicu hladne glave.\n"Možda smo mogle hladne glave da uđemo u meč. Bila je prevelika želja, više smo igrale srcem nego glavom, što je u ovakvim utakmicama nedopustivo. Želja i motiv su neosporni, ali je razum i hladna glava u ovom meču trebalo da presudi", rekla je Ognjenović.\nLibero Srbije Suzana Ćebić rekla je da njena ekipa nije dobro odigrala završnice setova i da to mora da popravi.\n"U završnicama nismo odigrale kako je trebalo i tu smo propustile priliku da napravimo mnogo bolji rezultat. Ostaje da se koncentrišemo na sutrašnju utakmicu i da popravimo stvari koje su nam nedostajale u završnicama setova", rekla je Ćebić.


Ćosić: Grad će nastaviti da podržava Istočni Stari Grad i Trnovo\nGradonačelnik Istočnog Sarajeva LJubiša Ćosić razgovarao je danas sa načelnikom opštine Istočni Stari Grad Bojom Gašanovićem o modalitetima podrške ovoj lokalnoj zajednice sa nivoa grada.\nĆosić je poručio da će grad Istočno Sarajevo nastaviti da podržava opštinu Istočni Stari Grad podrškom konkretnim infrastrukturnim projektima, ali i u svim ostalim oblastima.\n"Bitno je reći da ćemo opštine Istočni Stari Grad i Trnovo, dvije izrazito nerazvijene opštine u sastavu našeg grada, nastaviti da pomažemo", rekao je Ćosić Srni.\nOn je dodao da je na sastanku razgovarano o ulaganjima, prije svega u oblasti infrastrukture, a potom o jačanju institucionalnih kapaciteta opštine Istočni Stari Grad kroz pozicioniranje određenih javnih ustanova i preduzeća sa svojim filijalama i ekspoziturama na području ove lokalne zajednice.\n"Bilo je riječi i o ulaganju u sektor turizma, a naročitu pažnju smo posvetili lokalitetu Trebevića i Crepoljskog. Tema razgovora bio je i položaj privrednog sektora u opštini Istočni Stari Grad", naveo je Ćosić.\nĆosić je sa direktorom Šumskog gazdinstva "Romanija" Sokolac Strahinjom Baševićem danas posjetio vlasnika firme "Oberon" iz Istočnog Starog Grada Tadiju Tadića, koji je jedan od najznačajnijih privrednika u ovoj opštini.\nSa Tadićem je razgovarano o situaciji u njegovoj firmi, ali i o stanju privrede u ovoj opštini.\nGradonačelnik Istočnog Sarajeva\nĆosić: Podrška Vlade Srpske za zgradu Fakulteta fizičkog vaspitanja\nĆosić: Odluke Olimpijskog centra u suprotnosti sa društvenim i lokalnim interesom\nĆosić: Istočno Sarajevo spremno da bude domaćin, dobit od prvenstva veća od 10 miliona maraka\nKostajnica proslavila slavu, oporavlja se od zemljotresa\nMališani sa Kosova i Metohije u Republici Srpskoj\nKo je napisao politički program Draška Stanivukovića?\nTropske vrućine u Banjaluci, spas na Vrbasu\nGubar opustošio šumu\nPune tribine u Prnjavoru dočekale veterane FK Crvena zvezda\n863 glasova 48%\n948 glasova 52%\nNovi skandal: Jadranka Barjaktarović pjevala pjesmu posvećenu hrvatskim generalima


Čoveku vakcinom ubačena pijavica u glavu? Netačno. - Raskrikavanje\n07.04.2022. Marija Vučić Foto: Screenshot\nVideo se pojavio na grupi „Pobuna protiv Novog svetskog poretka“, pa je proširen dalje, između ostalog i na grupi „Lekari i roditelji za nauku i etiku (LRNE) - roditeljski sastanak za opstanak“, koja je postala poznata pre nekoliko meseci kada su lekari u njoj promovisali ivermektin kao lek za koronavirus.\n„Osoba koja je vakcinisana i testirana 6 puta PCR brisevima imala je jake glavobolje u predelu čela (...) Rendgen je identifikovao nešto čudno u nosnim prolazima. Izgledao je kao džinovski crv, živeo je i hranio se krvlju i izlučevinama“, piše u „objašnjenju“ ovog videa i dodaje se da je „vakcinisanom laknulo“ nakon što mu je lekar „uklonio životinju“.\nU nastavku opisa, osoba koja je ovo podelila navodi da se radi o tzv. „žigu zveri“. Reč je o interpretaciji jednog dela iz Novog zaveta, gde stoji da će među ljude doći „zver“ i „dati im žig na desnoj ruci njihovoj ili čelima njihovim“. Ovaj deo služi kao „dokaz“ pojedinim ljudima da vladari iz senke žele da nas „čipuju“, ili u ovom slučaju - vakcinišu i testiraju PCR testovima, istovremeno nam u telo ubacujući parazite.\n„PCR test - životinjska oznaka“, zaključio je jedan član ovih grupa.\nIpak, ovaj slučaj nema nikakve veze sa vakcinama. Raskrikavanje je pronašlo da se isti video pojavio na internetu još u oktobru 2018. godine, više od dve godine pre prvog slučaja koronavirusa u svetu i tri godine pre nego što je počela vakcinacija.\nNije poznato gde je prvi put objavljen, ali je postao viralan nakon što je podeljen na sajtu ViralHog 8. oktobra 2018. godine. U opisu se navodi da je snimljen u vijetnamskoj pokrajini Lao Kaj.\nSnimak je odatle počeo da se širi pa su ga tada podelili i popularni sajtovi Daily Mail i New York Post, ali bez ikakvih dodatnih detalja o tome o kojoj se bolnici radi i kako je pijavica dospela u nos čoveka. Na jednom od sajtova za deljenje viralnih videa piše da se ovo najverovatnije dogodilo tokom kupanja.\nOvo nije jedini ovakav slučaj o kome se može čitati na internetu, a ni jedini ovakav snimak. Tako je BBC 2014. godine zabeležio slučaj devojke iz Škotske koja je imala krvarenje iz nosa po povratku iz jugoistočne Azije, pa se ispostavilo da se i u njenom nosu nastanila pijavica duga čak sedam i po centimetara.\nObjašnjenje Marka Sidala, eksperta za pomenute parazite iz američkog Muzeja prirodne istorije u Njujorku, bilo je da je žena najverovatnije „pokupila“ ovog parazita iz vode u Vijetnamu tokom plivanja.\n„Ove pijavice ne rastu tako brzo, tako da pijavica nije mogla da bude mnogo manja kada joj je ušla u nos. (...) Interesantno je kako ljudi to ne osete“, rekao je Sidal za britanski portal Independent.


AMSCG: Izvještaj o stanju na putevima – Mladi Nikšića\nZbog rekonstrukcije rasvjete u tunelu Budoš na magistralnom putu M-18 Podgorica – Nikšić režim saobraćaja promijenjen je sa dvosmjernog na jednosmjerni.\nZbog rekonstrukcije dijela raskrsnice u mjestu Grebice na magistralnom putu M -18 dionica Plužine – Šćepan Polje- Nikšić promijenjen je režim saobraćaja sa dvosmjernog na jednosmjerni. Dolaziće i do povremene totalne obustave saobraćaja u trajanju ne dužem od 5 minuta u intervalu od 7 do 17 časova.


Utopija 21. veka; Foto: Tovatt\nPre nekoliko godina, na obodima Beča počeo je da niče novi grad Aspern, koji po svim parametrima može da postane dobar primer grada 21. veka.\nOvaj novi grad unutar grada nalazi se na svega 25 km od centra Beča na površini od oko 240 hektara, i planiran je kao najinovativniji energetski efikasan grad u Evropi. Do 2028. kada je planiran završetak izgradnje, Aspern bi trebalo da ima 20.000 stanovnika. Grad je planiran u potpunosti integralno, o čemu svedoče njegova funkcionalnost i prostorna raznolikost.\nJezero od 5 hektara glavna je karakteristika ovog grada. Uz jezero, sliku grada formira i mreža javnih prostora koja doprinosi kvalitetu života postojećih i budućih stanovnika. Prema planu razvoja grada čak polovinu površine Asperna zauzimaju javni prostori. Tu su platoi, trgovi, skverovi, parkovi, bašte, promenade i ulice.\nNacrt master plana Asperna, 2006, Izvor: Tovatt\nDanas od centra Asperna do centra Beča ide 200 metroa na liniji U2.\nProjektovanje Asperna počelo je 2002. godine, kada je na nivou grada odlučeno da nekadašnja zona aerodroma postane novo naselje. U narednih deset godina, planiranje je obuhvatalo nizove istraživanja, radionica i anketa, kako bi 2012. godine bio usvojen master plan po projektu švedskog biroa Tovatt Architects and Planners.\nRazvoj novog grada\nVeć 2013. godine, počelo je širenje sistema metroa i javnog prevoza, kao i celokupne infrastrukture, što je Aspern odmah učinilo dobro povezanim s centrom Beča. Danas od centra Asperna do centra Beča ide 200 metroa na liniji U2. Do 2019. godine, izgrađen je veći deo stambenog fonda, a sada su u fazi izgradnje poslovni objekti, koji će doprineti potpunom prožimanju funkcija između Asperna i centra Beča.\nIdeja sa kojom je grad planiran je da se on konstantno razvija i unapređuje, pa je tako postao živa urbana laboratorija za ceo Beč. Primeri najsavremenije arhitekture, tehnologije i infrastrukture mogu se naći upravo ovde. Objekti koriste obnovljive resurse energije, a uređajima se upravlja telefonom. Iako sve ovo zvuči kao nešto što bi se moglo porediti sa naučnom fantastikom, Aspern je orijentisan ka stanovnicima i njihovim potrebama, čemu su komponente „pametnog grada“ u potpunosti prilagođene.\nAspern Smart City Demo centar, Izvor: ASCR\nSve saobraćajnice su istovremeno maksimalno bezbedne i maksimalno funkcionalne.\nSvi objekti u Aspernu su opremljeni savremenom infrastrukturom, tako da je celokupna emisija ugljen dioksida na minimumu, a u stambenim jedinicama moguće je kontrolisati sve uređaje i sisteme na daljinu, putem mobilnog telefona, zbog čega nema dodatnih utrošaka vremena i energije. Na taj način postignuto je da grad bude konstantno u službi svojih stanovnika i da ne postoji mogućnost ugrožavanja životne sredine.\nPosmatrano iz ugla morfologije grada, može se primetiti da i sama matrica Asperna kombinuje različite utopijske principe. Oko jezera i centra formirana kružna saobraćajnica – „Sunčani bulevar“, karakteristična za vrtne gradove, koja deli društveno-ekonomski centar od stambenih celina. Plan saobraćajnica koncipiran je tako da postoji gradacija u „javnosti“ i modalitetima korišćenja ulica, tako da su sve istovremeno maksimalno bezbedne i maksimalno funkcionalne.\nPlan mreže zelenih i javnih prostora, Master plan Asperna, Izvor: Aspern Seestadt\nVeliki uticaj na projektantska rešenja imao je ženski deo populacije.\nOsim gradacije u saobraćaju, sličan pristup primenjen je i na planiranju javnih gradskih prostora. Strateški su pozicionirani urbani džepovi, skverovi, platoi, polu-privatni atrijumi, i druge površine, koje se nažalost u našoj urbanističkoj praksi najčešće svode na jednu reč – trg. Ova gradacija prostora i njihovih tipova upravo ukazuje i na potrebu da se u okviru Asperna interakcija stanovnika dovede na najviši mogući nivo, kao i da se prostori prilagode što većem broju različitih društvenih grupa.\nRodno-senzitivnim planiranjem do utopije za sve\nTokom participativnog procesa planiranja, veliki uticaj na projektantska rešenja imao je ženski deo populacije. Stoga su u skladu sa principima rodno-senzitivnog planiranja isprojektovani pristupačni, bezbedni javni prostori, sa širokim trotoarima i mestima okupljanja prilagođenim svakodnevnim aktivnostima žena.\nPrema rečima bečke urbanistkinje Eve Kail, rodno-senzitivno planiranje ne rešava samo pitanje bezbednosti i funkcionisanja žena u naseljima, već i celokupne populacije, jer prostori postaju kvalitetnije oblikovani, lakše savladivi, pregledniji i podstiču stvaranje zajednice.\nOsim projektovanja prostora u skladu sa potrebama žena, specifičnost Asperna ogleda se i u tome što se svi javni prostori i ulice zovu po znamenitim ženama, pa tako u centru grada postoje trg Zahe Hadid, park Hane Arent, trg Simon de Bovoar…\nParticipativni proces planiranja Asperna, Izvor: Righttobuildtoolkit\nSvi javni prostori i ulice zovu se po znamenitim ženama: trg Zahe Hadid, park Hane Arent, trg Simon de Bovoar…\nPored Asperna, u Beču se trenutno realizuje preko 60 rodno-senzitivnih projekata. Njihov cilj je poboljšanje kvaliteta života u javnim prostorima, što, kao i ceo projekat Asperna, može biti pozitivan primer urbanističkog planiranja kakav bi mogao da se realizuje i kod nas.\nNa primerima kreiranja pametnih utopija, poput Asperna, može se analizirati i koliko su korisnici spremni na prelazak u „digitalni život“, odnosno da li je zaista pametni grad prilagođen svima? Za rešavanje ovog problema, u centru grada je postavljen edukativni centar koji služi za obuku stanovnika za upotrebu pametnih tehnologija, ali ostaje pitanje da li stariji stanovnici ili ljudi koji više vole „analogni život“ mogu da neometano koriste sve sadržaje grada?\nSvi trgovi i ulice nose ženska imena; Foto: Tovatt\nPrimer za druge\nSa 240 hektara, od kojih 50% čine javni prostori, prirodnim ambijentima oko jezera na preko 5 hektara, 16 parkova i 11 trgova, 40.000 korisnika, kompletno digitalizovanih 11.000 stambenih jedinica, i sa svođenjem upotrebe motornih vozila na 20%, Aspern zaista može biti smatran primerom realizovane utopije i smernicom za projektovanje u 21. veku.\n#Aspern #austrija #bec #Tovatt #urbanizam #utopija\nMilja, jako dobar, interesantan i iformativan članak 😀 😀


Popboks - SAMO GA DOVEDI – Nicholas Stoller - Rock me, baby! [s2]\nFilmovi · 18.08.2010. 11:55 · 4\nSAMO GA DOVEDI – Nicholas Stoller\nRepertoarska komedija u kojoj se da uživati, ali i razočaranje u poređenju sa ranijim delima iz kuhinje gurua Apatowa\nNaziv originala: Get him to the Greek\nScenario: Nicholas Stoller, Jason Segal\nUloge: Jonah Hill, Russell Brands, P. Diddy, Elizabeth Moss, Rose Byrne, Colm Meaney\nSudeći po vidno mršavijim box office rezultatima ostvarenja koja kao na pokretnoj traci pristižu iz scenarističko-producentsko-rediteljske radionice Judda Apatowa, publika počinje da pokazuje znake zamora. A zamorio se, to je očigledno, i sam Apatow, samo što to još uvek nije spreman da prizna.\nSa druge strane, reditelj/scenarista Nicholas Stoller, sudeći po dosadašnjim postignućima, bio je uvek bolji drugima nego sebi. Po njegovim scenarijima snimljena su dva visoko kvalitetna repertoarska filma (Ludosti Dika i Džejn Deana Parisota i Uvek reci da Peytona Reeda). Kada se prihvati režije, Stolllera ne odlikuje jednaka veština - prethodna režija Zaboraviti Saru Maršal najavila je boljke koje su očigledne i u slučaju Samo ga dovedi: ispadanje iz ritma, priča neizoštrenog fokusa i manjak sadržaja.\nUprkos tome, Samo ga dovedi je ipak kvalitetniji film, ili barem zabavniji, a to jeste važna prednost u proceni komedija čiji je očigledni cilj da lako komuniciraju sa što širim narodnim masama. U tom smislu, Samo ga dovedi ispunjava svoju svrhu. Problem nastaje kada postane evidentno da je Stoller (koji je scenario za ovo delo skrojio u saradnji sa ovog puta glumački odsutnim Jasonom Segalom) imao krupnije ambicije.\nFilm je izgrađen oko krajnje jednostavne premise – mladi zaljubljenik u muziku, zaposlen velikoj muzičkoj kompaniji, dobija zadatak da u roku od 24 sata iz Britanije u Ameriku dovede zaboravljenu rock legendu zbog brzopotezno zakazanog povratničkog koncerta. Jonah Hill (debeljuca kog pamtimo iz hita Kul momci) ovde je zanesenjak bez pokrića, a britanski komičar Russell Brands tumači lik ocvalog, prezrenog i odbačenog rock božanstva Aldousa Snowa (zanimljiva igra rečima u imenu ovog lika, inače direktno preuzetog iz Zaboraviti Saru Maršal).\nJedan od ključnih problema ove priče krije se u tome što mlađani Hill, uz obaveznu dozu kulturološkog šoka i pregršt avantura koje film odvuku u pravcu gross out-a, dosta brzo (i na vreme) uspe da obavi zadatak koji mu je poverio šef (solidna, reklo bi se, autoironična uloga P. Diddyja). Ipak, film se nastavi, ali šav koji spaja osnovni i pridodate tokove priče previše je upadljiv. Na toj koti, film krene putem parafraze Mamurluka u Vegasu, da bi završna deonica filma donela u velikoj meri neutemeljeni, pa sam tim i neupečatljivu dramsku deonicu koja (p)ostane samoj sebi svrha. A dušu je dala za štrihovanje.\nIpak, da ne bude zabune – Samo ga dovedi opravdvaa status komunikativne komedije i satire na mestu, a Stoller isporuči dovoljno zabavnih pasaža, duhovitih replika (kao kada tokom nesuglasica na snimanju spota Pharell Williams, praveći aluziju na njegovu retro kožnu jaknu, odbrusi P. Diddyju – „Čoveče, na četiri si rajfešlusa daleko od Thrillera“), a vredi pohvaliti i preovlađujući ležeran i dobronameran ton filma. I Rose Byrne (Troja, Wicker Park) koja u totalnom underplay-u briljira u ulozi bivše supruge Aldousa Snowa.\nDakle, ovo je film čiji šarm u krajnjem zbiru uspe da natkrili lako uočljive falinke i propuste u izradi, ali je istovremeno i ostvarenje koje lako može poslužiti kao priručna, ali rečita dijagnoza o zamoru matrijala i pomalo zabrinjavajućem stanju stvari u fabrici talenata zahuktalog, ali i klonulog maestra Apatowa.\nAnoniman (gost) | 18.08.2010. 20.07.40\n24 sata? zar nisu u pitanju 3 dana? ocena je na mestu, ali je film duhovitiji nego što se iz recenzije može videti.\nPovlenske magle (gost) | 18.08.2010. 20.56.43\n3dana do konceta, a 24 sata da ga dovee u SAD, mislim da je tako.\nBrate minli (gost) | 19.08.2010. 07.46.42\nRecenzije ovog tipa izgledaju kao da mu neko preti da pise. Daj da prijavimo policiji ako je tako, samo da se nesto ovde promeni...\nLibešturn (gost) | 19.08.2010. 09.02.15\nPristojan film koji može gledati čitava porodica. Meni se dopao. Pozdrav.


Imamović: Viši sud u Novom Pazaru nije u stanju da radi stručno i profesionalnu i da se odupre pritiscima - Snews\nImamović: Viši sud u Novom Pazaru nije u stanju da radi stručno i profesionalnu i da se odupre pritiscima\nBy SNews 25. Decembra 2019. 377\n“Odbijanjem da preuzme slučaj ubistva Fahrudina Skrepa, Viši sud u Novom Pazaru danas je de fakto priznao da nije u stanju da radi stručno, profesionalno, a u prvom redu da nije u stanju da se odupre političkim pritiscima. Ostaje samo da se zamislimo koliko je slučajeva do danas prošlo kroz ovaj sud, a da je zbog nedostatka medijske i druge pažnje bez ikakvih posljedica nezakonito presuđivano usljed političkih pritisaka moćnih vladajućih stranaka”, naveo je u reagiranju naorni poslanik SDA Sandžaka Enis Imamović, povodom vijesti da je Vrhovni kasacioni sud delegirao Viši sud u Užicu da vodi krivični postupak protiv policajca iz Tutina, Raice Beloice, optuženog da je u oktobru 2017. godine godine ubio Fahrudina Skarepa (22) iz sela Pokrvenik.\nImamović je istakao da SDA Sandžaka godinama upozorava da u sudovima i tužilaštvima u Novom Pazaru i cijelom Sandžaku (izuzev zaista rijetkih časnih pojedinaca) vlada nestručnost, politička podobnost vladajućoj stranci, kriminal i korupcija.\n“Ukoliko na sve to, dodamo i aparthejd koji se sprovodi nad Bošnjacima u ovim državnim organima, vidimo da u Sandžaku prava i pravde nema ni u tragovima. Nakon ovog cirkusa, postavlja se pitanje šta da očekujemo od sudjenja za ubistvo Ernada Bakana u Beogradu!? Zar je ovo ta “pravda” koja je presudila Fahrudinu Mavriću, koji danas nevin truhne u zatvoru!? Srbijo, sram te bilo!”, stoji u objavi Enisa Imamović.\nNovopazarski Radio Sto plus je danas objavio da je odluka o delegiranju Višeg suda u užicu u ovom slučaju donijeta nakon obrazloženog i osnovanog prijedloga Višeg suda u Novom Pazaru da se za vođenje postupka odredi drugi stvarno nadležan sud.\nKao razloge za određivanje drugog suda za postupanje Viši sud u Novom Pazaru naveo je da bi na nepristrasnost i pravičnost postupka pred tim sudom mogli da utiču “otvorena medijska kampanja, reagovanja političkih partija i nevladinih organizacija koje su pozivale građane na proteste”.\n“S obzirom na saopštenja nevladinih organizacija, političkih subjekata i održane proteste građana, što sve u javnosti može stvoriti predstavu da je ugrožena nepristrasnost suda, te je u cilju isključenja svake sumnje u pogledu pristrasnosti suda i obezbeđenja prava na pravično suđenje, odlučeno da se ovaj krivični postupak sprovede pred Višim sudom u Užicu”, navodi se u rešenju Vrhovnog kasacionog suda, prenosi Radio Sto plus.\nKako se dalje navodi odluka da se postupak vodi pred Višim sudom u Užicu donijeta je imajući u vidu i to što je u avgustu ove godine Više tužilaštvo u tom gradu podnijelo otpužni akt protiv policajca, a po ovlašćenju Apelacionog tužilaštva u Kragujevcu iz januara 2018. godine.\nPo prijemu optužnog akta Viši sud u Užicu se proglasio mjesno nenadležnim, a spise predmeta dostavio Višem sudu u Novom Pazaru, kao mjesno i stvarno nadležnom, nakon čega je taj sud predložio Vrhovnom kasacionom sudu da odredi drugi sud za vođenje postupka.\nBeloica je optužen da je u noći između 29. i 30. septembra 2017. godine, dok je bio u akciji sprečavanja šverca, u blizini sela Dolovo kraj Tutina, ubio Skarepa.\nOn se tereti da je pucao na vozilo kojim je upravljao Skarep. Metak je prošao kroz staklo na vozačevim vratima i teško ranio mladića koji je povredama podlegao u novopazarskoj Opštoj bolnici.\n– Postoji svjedok ubistva\nTužilaštvo ga je nakon deset mjeseci od ubistva optužilo da je počinio krivično djelo ubistvo na mah, za koje je zaprećena kazna od jedne do osam godina zatvora.\nPodsjećmo da je Beloci je nakon ubistva određen pritvor. Na prijedlog Višeg tužilaštva u Novom Pazaru Viši sud mu je pritvor odredio zbog, kako je tada saopšteno, okolnosti koje ukazuju da će osumnjičeni boravkom na slobodi ometati postupak utjecajem na svjedoke kao i zbog činjenice da mu se stavlja na teret da je izvršio krivično djelo za koje je zaprećena kazna zatvora veća od deset godina, a težina posledice krivičnog djela je dovela do uznemirenja javnosti koje može ugroziti vođenje krivičnog postupka.\nPrena informacijama iz izvora bliskih istrazi okrivljeni policajac Raica Beloica se kobne noći, uoči ubistva, dobrovoljno javio da učestvuje u patroli u selu Dolovo, predočavajući tadašnjem načelnilu PS u Tutinu Nerminu Zećiroviću da ima dojavu o švercerima akcizne robe.\nPostoje i nepotvrđeni navodi u vezi ovog slučaja da je Beloica, nakon što je pucao u Skarepa, vidjevši šta se desilo, pokušao da izvrši samoubistvo. Na mjestu ubistva sa Beoicom ostao je i mladić koji je bio u vozilu sa Skarepom i svjedok je tog događaja.\nPokušavajući da mu spase život tadašnji načelnik tutinske policije Nermin Zećirović je, vozeći munjevito i rizikujući svoj život, prevezao do novopazarske bolnice teško povrijeđenog Skarepa koji je podlegao povredama.\nNa prijedlog Visokog savjeta sudstva (VSS), u septembru 2019. godine, za novu predsjednicu Višeg suda u Novom Pazaru srbijanski parlament je izabrao sudiju tog suda Slađanu Čolović.\nVećinu u srbijanskom parlamentu predvode naprednjaci Aleksandra Vučića, a dio vladajuće većine čine Socijaldemokratska partija Srbije (SDPS) Rasima Ljajića i Strankaa pravde i pomirenja (SPP) Muamera Zukorlića.\nBošnjački poslanici iz redova SDPS- a-a i SPP-a se za sada nisu oglašavali nakon odluke Vrhovnog kasacionog suda o delegiranja postupka Višem sudu u Užicu.\nTagovi: Enis Imamović Raica Beloica ubistvo fahrudina Skarepa Viši sud u Novom Pazaru Viši sud u Užicu\nZukorlić u Skupštini Srbije zatražio otvaranje graničnog prijelaza kod sela Đerekare\nReakcije iz Sarajeva: Srbija nije garant Dejtonskog sporazuma, Strategija je prepakovana verzija Miloševićevog zločinačkog režima\nU OB Novi Pazar u protekla 24 sata preminulo osam pacijenata, 248 na liječenju\nBy SNews 16. Jula 2020.\nBez preminulih jučer, povećan broj pacijenata na respiratorima\nBy SNews 27. Decembra 2020.\nRukometaši Novog Pazara bolji od lidera Železničara\nBy SNews 12. Decembra 2020.\n“Mir ne uspeva uvek, a nasilje nikada”, poruka sa murala na zidu istočne tribine Gradskog stadiona u Novom Pazaru, Novi Pazar, 2. januar 2021.\nBK “Mladost Sandžak” u posjeti BNV-u\nNovi Pazar: Četvrti dan bez preminulih od korone\nSDA Sandžaka: Sa Bajdenom aktivnija uloga Amerike za neriješena pitanja bivše SFRJ\nSrbija: Ministarstvo kulture i informisanja osuđuje učestale napade na novinare i medije\nGeneral Armije BiH Sakib Mahmuljin nepravosnažno osuđen na deset godina zatvora\nAleksandar Vučić Beograd Bosanski jezik Bosna i Hercegovina Bošnjaci Bošnjačko nacionalno vijeće (BNV) covid COVID-19 Crna Gora Dom zdravlja u Novom Pazaru droga Enis Imamović Grad Novi Pazar hapšenje Jasmina Curić Kenan Hot koronavirus Kosovo mediji Muamer Zukorlić NIhat Biševac Novi Pazar OB Novi Pazar Opština Tutin oružje policija policijski sat Prijepolje protest protesti PU Novi Pazar Rasim Ljajić Recep Tayyip Erdogan Regionalni COVID centar Novi Pazar Sandžak SDA Sandžaka Sjenica Srbija Stranka pravde i pomirenja (SPP) Sulejman Ugljanin Turska Tutin vanredno stanje Vlada Srbije Zavod za javno zdravlje (ZZJZ) Novi Pazar


mama-kojoj-nisu-ustali-u-prevozu-dok-je-dojila-bebu-bilo-bi-mi-d | Vesti | Zanimljivosti\nMama kojoj nisu ustali u prevozu dok je dojila bebu: Volela bih da njihove majke, devojke i žene vide kako se ponašaju (FOTO) 0 Podeli PODELI TWEET POŠALJI E-MAIL\n20.07.2017. / 09:00 21.07.2017. / 14:12\nNakon što je nedavno bila prinuđena da u punom tramvaju stoji i doji svoju bebu, besna mama je javno posramila sve putnike koji joj nisu ustupili mesto i zbog toga dobila podršku više od 50 hiljada ljudi...\nIako je većina gradskih autobusa, tramvaja i trolejbusa “ukrašena” brojnim nalepnicama na kojima piše da su prva sedišta (ali i ostala ukoliko je gužva) rezervisana za trudnice, mame sa malom decom i starije osobe, većina ljudi i dalje okreće glavu kada neko od njih uđe u prevoz.\nTo se nedavno dogodilo i Brioni Ester, mami troje mališana iz Engleske, koja je odlučila da ne ostaje dužna nevaspitanim putnicima.\nNaime, Brioni je pre nekoliko dana na svom Fejsbuk profilu objavila selfi iz tramvaja u kome je stojeći dojila svog sina dok su oko nje bezbrižno sedeli, uglavnom, muškarci.\n"An angry Leigh On Sea mother has lashed out at a group of commuters who she says failed to give up their seats to allow...\nPosted by We Love leigh On Sea on Tuesday, 18 July 2017\n“Moram da stojim u tramvaju dok dojim svoju bebu zahvaljujući slatkoj gomili šarmera koji daju prdnost svojim tašnama. Užasno! Plus je biciklista, čija bicikla sve vreme udara u mene, zauzeo sedište za invalide. Molim vas delite dalje, jer bih volela da njihove majke, devojke i žene vide kako se ponašaju”, napisala je, s razlogom, besna Brioni.\nJedan od njenih prijatelja ju je u neverici pitao da li postoji mogućnost da je putnici nisu primetili na šta je ona odgovorila da je to malo verovatno.\nOlivija Vajld doživela neprijatnost u metrou: Nema problema, ne morate ustupiti mesto trudnici!\n"Činjenica da sam stajala pored njih nekoliko minuta, kao i da sam nakon toga sama pitala da li bi mi ustupili mesto na kome je stajala torba, a bila potpuno izignorisana, govori da je ipak reč o nevaspitanju i nemarnosti."\nNjen post je za manje od 24 časa bio podeljen skoro 25 hiljada puta, a nakon ovog nemilog događaja Brioni je promenila i svoju profilnu fotografiju stavivši pravilnik ponašanja u javnom prevozu koga se, na žalost, očigledno mnogi i dalje ne pridržavaju.\nPosted by Bryony Esther on Tuesday, 18 July 2017\nDojenje Bebe Mama i beba Prevoz Majke Zanimljivosti iz sveta